
Forsiden: 

Ufo-bølgen ved Warminster begyndte 
i midten af 1960’erne, da det, som 
blev beskrevet som ”Warminster 
Tingesten”, begyndte at vise sig og 
blev observeret af mange personer. 
Fænomenet begyndte at optræde i julen 
1964, hvor folk ved flere lejligheder 
hørte mærkelige lyde fra himmelen 
over byen. Derefter blev der observeret 
et mærkeligt strålende lys flere gange. 
Den 29. august 1965 tog den dengang 
23-årige fabriksarbejder Gordon Faulk- 
ner et billede af fænomenet. Billedet 
blev offentliggjort i lokalavisen og 
senere internationalt kendt. Ufo-bølgen 
ved Warminster varede i mere end 10 
år, til omkring 1977. En ny engelsk 
bog afslører, at de fleste ufo-observati¬ 
oner i England i 1960’erne og 70’erne 

- herunder "Warminster Tingesten” 

- skyldtes naturlige fænomener. Læs 
mere side 6. 

Skandinavisk UFO Information 
SUFOI 

Postboks 95, 6200 Aabenraa 

Formål 

1) SUFOI er en forening, der har til 
formål at bidrage til forståelsen af ufo- 
fænomenerne ved indsamling og bear¬ 
bejdning af kildemateriale (observati¬ 
onsberetninger, forsøgsresultater, bøger 
m.m.), samt at udbrede kendskabet til 
emnet ved publikationer, foredrag og 
anden udadvendt virksomhed. 

2) Det er SUFOFs opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Formand 

Kim Møller Hansen, Eilekiersvej 14, 
Benløse, 4100 Ringsted. 

Områdeansvarlige 

Rapportarbejde 

Toke Haunstrup, Skippingevej 25, 
Særslev, 4460 Snertinge. 59 26 89 79-13. 

Udgivelser 

Kim Møller Hansen 

lnformationsarbejde 

Peter Nørgaard, Solbakkevej 69, 

8600 Silkeborg. 86 82 64 02. 

Hjemmeside 

Flemming O. Rasmussen, Rugmarken 
2, 8520 Lystrup. 86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111, 2720 Vanløse. 

38 71 96 64. 

Jan Hansen (ekspedition), Posekærvej 
42, 6200 Aabenraa. 

Ole Henningsen, Duegård, Højrebyvej 
59, 4920 Søllested. 54 94 11 69. 

Henrik Klinge Pedersen, Købmager- 
gade 59, 1., 1150 København K. 

Bo Nielsen, Søndermarken 1, 8752 
Østbirk. 86 28 31 91. 

Susanne Skovlund. Kærhøjgårds vej 2, 
3540 Lynge. 48 18 94 49. 

Inge Svane, Langelinie 102, 5230 

Odense M 

Lars Thomas (konsulent), Ægirsgade 
49, 3.th„ 2200 København N. 

35 83 84 81. 


Nedtællingen er begyndt 


Lørdag den 10. november 2007 fej¬ 
rer SUFOI sit 50 års jubilæum! Ja, 
der er ganske vist et helt år til den 
store begivenhed, men sæt allerede 
nu kryds i kalenderen. Du er nemlig 
indbudt! Forberedelserne er natur¬ 
ligvis i fuld gang bag kulisserne. En 
arbejdsgruppe med Per Andersen i 
spidsen er i fuld gang med at finde 
det helt rigtige sted og en masse 
spændende foredragsholdere, som 
kan gøre denne runde dag til en op¬ 
levelse for alle. 

Alle medlemmer af SUFOI (dvs. 
alle personlige abonnenter) vil 
modtage en indbydelse til jubilæ¬ 
umsarrangementet, og vi håber, at 
mange kan deltage. 

Her i UFO-Nyt markerer vi selv¬ 
følgelig også de 50 år - og vi be¬ 
gynder i dette nummer. Redaktio¬ 
nen har inviteret medlemmer af re¬ 
præsentantskabet, æresmedlemmer, 
venner af SUFOI m.fl. til at skrive 
en kort artikel om, hvilken observa¬ 
tion eller begivenhed der har gjort 
størst indtryk på dem. Hvilken ind¬ 


flydelse deres interesse for ufoer 
har haft på deres liv gennem årene 
- hvis overhovedet nogen. Og hvor¬ 
dan de ser SUFOFs aktiviteter i dag 
og i fremtiden. 

De første artikler er allerede 
modtaget, og flere er på vej. Artik¬ 
lerne offentliggøres løbende her i 
UFO-Nyt. I dette nummer af UFO- 
Nyt bringer vi de to første artikler 
med hhv. Per Andersen, ansvarlig 
for foreningens regnskab og særde¬ 
les aktiv i SUFOI siden 1976 med 
mange år i ledelsen, og Jan Hansen, 
som siden 1985 har været medlem 
af SUFOFs repræsentantskab med 
særligt ansvar for vores medlemsar¬ 
kiv og lager med salgsmaterialer. 

UFO-Nyts læsere er også meget 
velkomne til at bidrage med en ar¬ 
tikel til serien ”SUFOI 50 år”. Ar¬ 
tikler sendes til redaktionen: Kim 
Møller Hansen, Eilekiersvej 14, 
Benløse, 4100 Ringsted. 

Velkommen til SUFOFs jubilæ¬ 
umsår. 

□ 


AF KIM MØLLER 
HANSEN 



Det er lykkedes os at samle et næsten komplet sæt af UFO-Nyt 
fra november 1958 til og med UFO-Nyt 2005 - kun årgang 1973 
mangler. Enkelte af de første numre findes kun som fotokopi. Du 
kan sikre dig denne unikke samling ved at sende dit bud til Kim 
Møller Hansen. Samlingen går til den læser, som giver det højeste 
bud over kr. 1.000,00. Hver læser må indsende ét bud, og det skal 
være SUFOI i hænde senest 31. december 2006. Årgangene sælges 
kun samlet, og portoen er betalt. 

Observationer 


Rapporter på www.ufo.dk 

SUFOI modtager døgnet rundt indberetninger på hjemmesiden www.ufo. 
dk. Vi bringer her et udpluk af de seneste beretninger gengivet med ob¬ 
servatørernes egne ord. 


Oplevelser fra Færøerne 
og Sverige 


”Jeg har tit tænkt på, at jeg ville 
fortælle om en oplevelse, som en af 
mine venner havde på Færøerne for 
mange år siden... 

Det er nu mange år siden. Jeg 
skyder på sidst i 1950’erne, hvor jeg 
var på besøg hos nogle venner på 
Færøerne. Manden i huset var bus¬ 
chauffør, og den aften kørte han den 
rute, han plejede. Han havde 4 eller 
5 personer med på hjemturen, og 
da de kommer til et punkt på vejen, 
hvor man har udsigt ud over havet, 
så man kan se kysterne på øen (den 
sydligste af øerne på Færøerne), ser 
de 2 mærkelige kobberfarvede ufoer 
følge kysten helt nede ved havet. 

Det varede så længe, at de stoppede 
bussen og gik ud og kiggede på fæ¬ 
nomenet, indtil objekterne med en 
utrolig fart forlod området ud mod 
det åbne hav og forsvandt. 

Jeg har aldrig glemt den historie, 
fordi da de kom tilbage, var de både 
forskrækkede og diskuterede hef¬ 
tigt, hvad det mon kunne ha’ været. 

Normalt talte man ikke om ufoer 
på Færøerne dengang, fordi man så 
blev betragtet som mere eller min¬ 
dre skør - men der er ingen tvivl 
om, at de havde set noget, som var 
ud over det sædvanlige. De fortalte, 
at det virkede, som om genstandene 
undersøgte kyststrækningen - og 
den måde, de fløj på og stod stille 
lige over havoverfladen på, ligner 
andre rapporter, som man har hørt 
om senere hen. 

Jeg kan naturligvis ikke sige, at 
det var ufoer, men det var menne¬ 
sker, som man kunne stole på - så 
ja, hvorfor ikke? 

Jeg har tidligere boet på Færø¬ 
erne på Suderø i en årrække, og 
der kan måske være folk i live fra 
den tid, som har hørt noget om det. 
Det er mange år siden. Jeg ved, at 
chaufføren er død nu, men om de 
andre observatører stadig lever, ved 
jeg ikke. Men jeg henvender mig 
også for at høre, om Skandinavisk 
UFO Information skulle have yder¬ 
ligere oplysninger liggende. 


Jeg har ligeledes boet i Sverige i 
20 år, og dér oplevede jeg sammen 
med to andre en kugle, der lang¬ 
somt bevægede sig i lige linje frem¬ 
efter. Det var i Småland, en lille by 
der hedder Ekenæssjøn, ca. 10 km 
øst for den større by Vetlanda. 

Vi stod på en altan, og lige med 
ét tog den et sving på 90 grader og 
forsvandt med retning bort fra, hvor 
vi stod. Den var ikke større end en 
fodbold, måske en anelse mindre. 

Vi studerede den vel i godt 5 min. 
Det er også flere år siden, ret sik¬ 
kert i sensommeren 1980 om afte¬ 
nen, inden det blev mørkt. 

I den samme by skete der samme 
år en meteoreksplosion, som hørtes 
vidt omkring, vinduer m.m. ødelag¬ 
des flere km borte. Resten af dagen 
så man på himlen en stor røgpla¬ 
mage, der lyste, da mørket faldt på. 
Aviserne skrev, at det sandsynlig¬ 
vis drejede sig om et meteor, der 
eksploderede, da det ramte vores 
atmosfære. 

Min beretning skal ikke opfattes 
som en egentlig rapportindberet¬ 
ning, da jeg ikke kan huske enkelt¬ 
hederne mere, men jeg kan huske, 
at jeg undrede mig over fænome¬ 
nerne. Dog er det kun hændelsen i 
Sverige, som jeg har set med egne 
øjne og kan stå inde for.” 

Ældre beretning fra Viborg 


”Min kæreste og jeg kommer gå¬ 
ende en lørdag i november 2005 
ned langs Søndersø i Viborg, efter 
vi har besøgt en veninde i byen. Vi 
går på en sti langs søen, og vi snak¬ 
ker og hygger. 

Jeg kikker op og får helt tilfæl¬ 
digt øje på et fly (tror jeg). For først 
så ligner det virkeligt et fly. En ly¬ 
sende ting af en art, men som ikke 
blinker, men bare lyser hvidt og 
flyver hen over himlen. Først tror 
jeg bare, at det er et fly, men da jeg 
kikker nærmere, ligner det slet ikke 
et fly, men en rund cirkel af en art. 

Jeg lægger mærke til, at det ikke 
er et fly, fordi jeg synes, det ændrer 
hastighed. Jeg lægger mærke til, at 
det er rundt, men at det er hakket 


hele vejen rundt som flere slags 
trekanter, der stikker ud, men det er 
stadigvæk rundt. Det var kun bitte 
små takker, så det er lidt svært at 
forklare. For at sige som jeg opfat¬ 
tede det: Det er rundt med trekanter 
hele vejen rundt. Det flyver som 
sagt, og da det går op for mig, det 
ikke er et fly, fordi det ikke blinker, 
men bare er konstant lysende hvidt 
og flyver hen over himlen. 

Så tænker jeg min næste tanke, 
at det er et stjerneskud. Men et 
stjerneskud flyver ikke så langsomt. 
Det ændrer nærmest hastighed, lidt 
op i fart og lidt ned igen, men ikke 
noget sådan bemærkelsesværdigt. 

Min kæreste tror, det er en fugl, 
men der er helt mørkt og ikke noget 
lys på himlen. 

Det næste, objektet gør, er, at det 
sænker hastigheden og sætter farten 
op igen (kan ikke helt huske det). 
Det, jeg bestemt kan huske, er, at 
det sætter hastigheden op (tror jeg). 
Det jeg helt sikkert kan huske, er, at 
pludselig så siger det pling, og så er 
det væk. Det forsvandt simpelthen. 

Hvis det endelig er en fugl, kan 
den ikke bare lige pludselig for¬ 
svinde, og der var ikke noget lys på 
himlen. 

Jeg får sådan en kuldegysning 
af det. Det var meget fascinerende, 
men efter at jeg så den, vil jeg bare 
hjem. Da vi drejer rundt med stien 
i et sving for at komme op imod 
Randersvej, der går igennem både 
Søndersø og Nørresø, kikker jeg ud 
over søen igen og ser et objekt ak¬ 
kurat magen til. Denne gang skifter 
det bane, så det enten flyver lige 
ud eller til siden. Men det flyver 
i meget hurtige og lige linjer. Det 
drejer ikke, men ændrer bane sådan: 
hurtigt hen over himlen, så flyver 
det hurtigt til siden, men alligevel 
på en blød måde. 

Da det har fløjet lidt, så lige 
pludselig: Pling, så er det væk. Der 
var ingen skyer, og det var meget 
klart. Det underlige af det hele var, 
at det virkede som om, det var langt 
oppe på himlen. Nærmest oppe ved 
stjernerne, men alligevel virkede 
det som om, at det var lige over os. 

Altså langt nede. Det første fløj ikke 
over vandet, men det andet gjorde. 

Jeg er sikker på, det ikke var 
en fugl, da en fugl svæver rundt 
og drejer på en anden måde (som 
en fugl nu engang gør). Den her 
drejede sådan: Pling til højre, pling 
til venstre osv. Og en fugl kan ikke 
lyse op på himlen, og hvis den en¬ 
delig gør, så kan lyset på den vel 
ikke pludselig gå ud på samme sted, 
som den lyste lidt tidligere. 

Jeg har set satellitter før, men det 
her var ikke en satellit. Det første 
objekt fløj fra vest imod øst og for¬ 
svandt derefter på vej imod øst. Det 
andet fløj fra syd imod nord og fløj 
så i alle mulige direkte linjer. Det så 
meget mystisk ud, og jeg er meget 
objektiv i min beskrivelse. Håber 
ikke, at det lyder åndsvagt. Jeg har 
aldrig oplevet sådan noget før og 
kunne godt tænke mig en forklaring.” 

Sort trekant på himlen 


”Jeg var ude at gå en aftentur ved 
Svogerslev Søs østlige bred - vest 
for Roskilde - og lagde mærke til 
et tilsyneladende meget langsomt 
bevægende fly ude nær horisonten. 
Jeg kunne se det som to hvide lys 
med et rødt blink af og til i midten, 
og det gav ikke nogen lyd. 

5-6 minutter senere var det tæt¬ 
tere på og fløj over i lav højde, og 
det lavede nu samme lyd som et 
jetfly, så jeg fortsatte med at gå ud 
fra, at det var et sådant. 

Der var bare én ting... jeg kunne 
nu se, at der var tre hvide lys, og 
det af og til blinkende røde lys var 
i midten. Det lignede nøjagtigt en 
klassisk ’sort trekant’... den eneste 
undtagelse fra normen af disse var, 
at hver gang det røde lys blinkede, 
gjorde de to bagerste hvide lys det 
samme. 

Jeg er stadig overbevist om, at det 
var et konventionelt jetdrevet fly, jeg 
så (pga. motorlyden og bevægelsen), 
men denne observation fortjener at 
blive nævnt, idet den peger på fejli¬ 
dentificerede flyvemaskiner som en 
sandsynlig forklaring på en hel del 
observationer af ’sorte trekanter’.” 

Sådan skriver den 18-årige stu¬ 
derende Simon Hesselager Johan¬ 
sen, der gjorde denne iagttagelse 
den 17. september 2006 ved 20.20- 
tiden og 10 minutter frem. 

En af SUFOI’s mangeårige med¬ 
arbejdere, tidl. jagerpilot og overtra- 
fikflyveleder Hans Bødker, Billund, 
siger om Simons observation: 

”Ja, det ligner en typisk flyob¬ 
servation. Tre hvide lys passer med 



SUFOTs fotokonsulent Hans Bødker. 
(Foto: Ole Henningsen) 


hvidt lys i hver vingespids, der ly¬ 
ser bagud, samt et i halen der også 
lyser bagud. Det røde eller orange 
lys er et antikollisionslys, der ty¬ 
pisk sidder oven på kroppen eller 
neden under - eller begge steder. 
Hvis flyet ’banker’ dvs. krænger, 
kan dette lys blive skjult af kroppen 
eller vingen, og netop i dette om¬ 
råde, hvor indflyvningen til Kastrup 
Lufthavn foregår, er der flere ven- 
temønstre, hvor flyene flyver rundt 
i ’race track’ mønstre og venter på 
indflyvningstilladelse. 

Når et fly befinder sig i ven- 
temønster, vil det reducere farten 
og dermed også lyden (lavere 
motoromdrejninger) for at spare 
brændstof og for at overholde gæl¬ 
dende hastighedsbestemmelser for 
flyvning i ventemønstre. Altså en 
helt traditionel flyobservation som 
Simon også selv er inde på! 

På observationstidspunktet er 
der netop peakhour i Kastrup, og 
det er meget sandsynligt, at trafik¬ 
ken har været så kraftig, at der har 
været oprettet ventemønster. Vi 
havde i gamle dage - det var den¬ 
gang, jeg var ung flyveleder - nogle 
tegninger, der illustrerede, hvordan 
lanterneføringen skulle være, men 
i dag er der kun tekst med bestem¬ 
melserne, og de kan være svære at 
tyde for en udenforstående.” 

Vojens, 29. september 2006 


”Er på vej til arbejde kl. 06.13. 
Cykler på cykelstien mellem Vojens 
og Haderslev, nærmere betegnet 
mellem landsbyerne Styding og 
Hammelev. Det er meget mørkt, 
men dog stjerneklart. Pludselig 
kommer der et skarpt lys bagfra 
- tror det er en lastbil på vejen, der 
kører med projektørlysene tændt. 
Dog er der ikke en lyd, og der er 
heller ingen lastbil. 

Ser så en orangerød kugle 
komme lidt skråt bag fra min højre 


side (sydvest) flyve lige over mig 
for så at forsvinde over buskene/ 
træerne, der står på min venstre side 
(nordøst). Der er ingen lyd - ingen 
skarpe lys - ingen hale, kun kuglen. 

Synet varer max. 3 sek., for da 
jeg kommer fri af buskene (ca. 15 
sek. senere), er der intet at se. Et 
minut senere kommer en modkø¬ 
rende cyklist, som stopper mig og 
spørger, om jeg har set det meget 
skarpe lys på himlen - må svare, at 
jeg kun har fået det skarpe lys bag¬ 
fra, og at jeg har set en rødorange 
kugle flyve over. Han har ikke set 
kuglen. Vi bliver enige om, at det 
må være en ufo, og at den ikke var 
så højt oppe endda. Jeg vil umiddel¬ 
bart skyde på 400 meter oppe, og 
størrelsen svær at bedømme - men 
idet den flyver over? Udstrakt arm 
- på størrelse med en 2 krone. Må¬ 
nen var større, og stjernerne meget 
mindre. 

Det var ikke noget fra flyvesta¬ 
tionen. Det er jeg og den modkø¬ 
rende cyklist enige om.” □ 


Et fly lægger an til landing. 
(Foto: Hans Bødker) 




Et landende passagerfly 
med fuld blus på alle lam¬ 
per! 

(Foto: Hans Bødker) 




Hold dig opdateret! 

Du kan altid følge med i, hvad 

der bliver indberettet til SUFOI. 

Du kan gøre to ting: 

• besøge www.ufo.dk og klikke 
på UF O-observationer og der¬ 
efter Seneste. 

• abonnere på vores elektroniske 
nyhedsbrev UFO-Mail. Gratis 
abonnement tegnes på: 
www.ufo.dk 

Ufologi 


AF MENTZ KMRBØ 


Når ufologer efterforsker 


En ny engelsk bog afslører, at de fleste ufo-observationer i England i 
1960'erne og 70'erne skyldtes naturlige fænomener. 


Det lille hefte Conclusions from 
Controlled UFO Floaxes (”Kon- 
klusioner fra UFO-fupnumre”) er 
på blot 30 sider og udgivet af The 
Institute for Cultural Research i 
London. Forfatteren, David Simp- 
son, var sammen med nogle venner 
med til at efterforske nogle obser¬ 
vationer, som fandt sted i England i 
midten og slutningen af 1960’erne 
og begyndelsen af 1970’erne. 

I heftet bliver trosmønstrene i 
forbindelse med uidentificerede fly¬ 
vende objekter og efterforskningen 
af dem illustreret med udgangs¬ 
punkt i en del kendte svindelnumre. 
Sammen med en gruppe venner 
udførte han svindelen i England 
sent i 1960’erne og i begyndelsen 
af 1970’erne, og en særlig hændelse 
- kendt som ”Warminster fotografi¬ 
erne” - bliver beskrevet i detaljer. 

Gruppens interesse for ufoer 
begyndte i midten af 1960’erne, 
da der ofte blev bragt historier om 
uidentificerede lys i medierne, og 
gruppens medlemmer mente i før¬ 
ste omgang, at fænomenerne var 
meget mystiske. Ved efterforskning 
og erfaring lærte de at fortolke de 
ufo-observasioner, som tit blot var 
svævende lys på himmelen, og 
som på grund af fejlfortolkninger 
og et stærkt ønske om at komme 
med ikke-jordiske forklaringer, ofte 
blev opfattet som værende noget 


2005 

Monograph Series No.46 


Conclusions from 

Controlled UFO 

Hoaxes 


David Simpson 


The Institute for Cultural Research 


mystisk eller endda ikke-jordiske 
fartøjer. På samme måde fandt de 
ud af, at efterforskning foretaget af 
ufologer normalt gav rapporterne 
yderligere overdrivelser og fejl. 

For at finde ud af, hvorvidt deres 
mistanke var berettiget, besluttede 
de at undersøge, hvordan ufo¬ 
forskerne ville reagere på kendte 
stimuli - det vil i praksis sige at 
udføre kontrollerede eksperimenter 
ved brug af falske ufoer. 

SIUFOP 


David Simpson dannede i 1967 
sammen med nogle venner grup¬ 
pen Society for the Investigation 
of UFO Phenomena (SIUFOP). I 
begyndelsen havde den omkring 10 
medlemmer med en gennemsnitsal¬ 
der på 19 år. De samlede en del tek¬ 
nisk udstyr: Et kamera med følsom 
film, et stativ (trefod) for at lette 
fotografering om natten (gruppen 
havde allerede erfaring med astro- 
fotografering), et spektrometer til 
analyse af lys fra observerede fæno¬ 
mener, et teleskop med en fotode¬ 
tektor til måling af lysfænomeners 
frekvenser (hvis de oscillerede med 
50 eller 100 Hz, ville de højst sand¬ 
synligvis være drevet af lysnettet) 
samt et magnetometer (de havde 
fået at vide, at ufoer var omgivet af 
stærke magnetiske felter). 

En episode, kort efter gruppens 
dannelse, gjorde et stort indtryk 
på medlemmerne, og satte dem på 
sporet af det arbejde, som de senere 
udførte. 

På den tid var aviserne fulde af 
ufo-rapporter, og medlemmerne i 
gruppen antog, nok lidt naivt, at 
selv om der var en del fejl (dvs. at 
det drejede sig om ifoer), tydede de 
mange rapporter på, at det i hvert fald 
i nogen tilfælde drejede sig om noget 
mystisk, som fløj rundt på himmelen. 

En aften besluttede de at obser¬ 
vere fra Chantry Hili, Sussex (nær 
South Downs i Sydengland). Med 
sig havde de et 35 mm kamera på 
stativ og et enkelt spektrometer. Før¬ 
ste aften så de intet, bortset fra nogle 
satellitter. Anden aften var de heldi¬ 


gere. På trods af, at de havde sovet 
meget lidt de seneste 36 timer, gik de 
entusiastisk i gang med at observere 
en aften (og nat) til. Da de kom op 
på toppen af udkigsstedet, fik de øje 
på et lys over horisonten i det fjerne. 
Det havde ikke været der aftenen før 
og så virkelig mystisk ud. 

Lyset bevægede sig langsomt 
opad og på tværs for derefter at for¬ 
svinde. To lys kom til syne op over 
horisonten på samme sted som det 
første, bevægede sig langsomt opad 
og på tværs, derefter lidt hurtigere. 
Op til seks lys dansede sammen 
rundt i et tilfældigt mønster, mens 
de indimellem skiftede farve. Der 
blev taget eksponeringer på tid 
med lukketider mellem fem og 20 
sekunder. Efter omkring halvanden 
time blev der længere mellem, at 
lysene dukkede op, og de havde 
ikke flere film. 

Gruppen havde efter kort tids 
forskning af ufoer opnået at se 
nogen selv, og endnu bedre: De 
havde fanget dem på film, og ud 
fra målinger med spektrometret 
havde de registreret et kontinuerligt 
spektrum. 

Overbevist om, at filmen inde¬ 
holdt billeder af allerstørste vigtig¬ 
hed, tog de tilbage til byen tidligt 
om morgenen for at fremkalde den. 
De blev imidlertid overrasket over 
det, de fik at se. De forventede at 
se, at hvert af de bevægelige lys 
havde lavet en stribe på negativerne 
- noget som sker, når et bevægelig 
punkt bliver fotograferet med lang 
eksponeringstid. De havde observe¬ 
ret op til seks samtidig og forven¬ 
tede at se, at filmen indeholdt op til 
seks linjer pr. negativ. De negativer, 
som de så på, viste imidlertid kun 
en eller to linjer. Desuden, og i 
modsætning til hvad de havde for¬ 
ventet, viste fotografierne, at alle 
lysene havde samme, meget enkle 
og korte bane, som i udstrækning 
kun udgjorde en brøkdel af en grad 
over den synlige horisont, meget 
lavere end de havde troet. 

En uge senere, efter at have stu¬ 
deret fotografierne og et detaljeret 
kort over området, var de tilbage på 

Ufo-bølgen ved Warminster begyndte i midten af 1960’erne, da det, som blev beskrevet som ” Warminster Tingesten ”, begyndte at 
vise sig og blev observeret af mange personer. Fænomenet begyndte at optræde i julen 1964, hvor folk ved flere lejligheder hørte 
mærkelige lyde fra himmelen over byen. Derefter blev der observeret et mærkeligt strålende lys flere gange. Den 29. august 1965 
tog den dengang 23-årige fabriksarbejder Gordon Faulkner et billede af fænomenet. Billedet blev offentliggjort i lokalavisen og 
'senere internationalt kendt. I 1994 stod en af Faulkners venner frem og påstod, at han var med til at lave billedet, men Faulkner 
selv ville ikke indrømme, at det var svindel. Ufo-bølgen ved Warminster varede i mere end 10 år, til omkring 1977. 


Chantry Hiil. Denne gang var de 
ikke trætte eller fulde af sanseslø- 
vende entusiasme og kunne derfor 
se, at der var tale om lys fra forlyg¬ 
terne på biler på en fjerntliggende 
højderyg, en højderyg, som ikke 
havde været synlig under vejrfor¬ 
holdene ugen før - og i samme ret¬ 
ning som en landevej vist på kortet! 

Selv i dag kan man se lysene 
på stedet. Det er så indlysende, 
at det er lys fra biler, at man har 
svært ved at tro på, at træthed og 
entusiasme kan have påvirket de¬ 
res observationsevne så meget. De 
havde fået de mest enkle, hvide lys, 
og de fleste endda med en horison¬ 
tal bevægelse, til at blive mange, 
flerfarvede objekter, som bevægede 
sig stort set vertikalt. Rimeligt gode 
fotos gjorde det muligt at foretage 
en slags analyse, men med dem 
som eneste grundlag ville de uden 
tvivl have genfortalt historien om 
de mærkelige og uforklarlige lys på 
himlen igen og igen. De ville også 
ti år senere helt sikkert have afvist, 
at lysene kunne have været billys. 

Denne hændelse var en ydmy¬ 
gende oplevelse, da den viste, hvor 
let det er at lade sig narre i kam¬ 
pens hede, ligesom den også viste, 
hvor vigtigt det er at bevare roen og 
undersøge sagen med et åbent sind. 

Gruppen mødte mange ufo-ob¬ 
servatører fra nærmiljøet, men mens 
deres historier forblev interessante, 
slog det gruppens medlemmer, hvor¬ 
dan de ”bedste” observationer - dem 
med det mest usædvanlige indhold 


- for hvert besøg syntes at udvikle 
sig for hver genfortælling. En el¬ 
ler to observatører så ud til at have 
problemer med at skelne mellem, 
hvad de havde set, og hvad de havde 
hørt fra andre. Derfor blev gruppens 
medlemmer lidt mindre imponeret 
over rapporterne fra South Downs, 
men antog alligevel, at ufo-observa¬ 
tionerne fra andre steder ville være 
mere sejlivede, så de opretholdt 
troen på, at observationerne ud¬ 
gjorde et betydningsfuldt mysterium. 




The Warminster Mystery Revisited 


Steve Dewey og John Ries var blandt 
observatørerne på Cradle Hiil under 
Warminster ufo-bølgen. Det er der ble¬ 
vet en velskrevet bog ud af. ”In Alien 
Heat ” er udgivet i 2006 og kan bestilles 
hos www.anomalistbooks.com. 


Warminster 


I februar 1968 rejste nogle af SI- 
UFOP’s medlemmer til Cradle 
Hili uden for byen Warminster i 
Wiltshire i den sydvestlige del af 
England. Siden 1965 havde der her 
været hyppige ufo-observationer, og 
gruppen mente, at de her ville have 
stor en chance for at se ”den rigtige 
vare”. De blandede sig med en del 
observatører, som ofte samlede sig 
lørdag aften og nat i håb om at se 
fantastiske ting på himmelen. 

På en af udflugterne mødte de 
Arthur Shuttlewood - en lokal 
journalist som allerede da var be¬ 
rømt for sine mange (og utrolige) 
observationer, og som eftertrykkelig 
havde sat Warminster på ufo-kor¬ 
tet, også internationalt. De blev 
præsenteret for gruppen omkring 
ham og så diverse ufo-fotografier af 
forskellig art. Størstedelen viste lys 
på himmelen over lokale højdedrag. 
Nogen var af yderst dårlig kvalitet 
og viste uformelige klumper eller 
mærker, som lige så godt kunne 
være fugt på fotografisk film eller 
papir. Andre fotos bestod hoved¬ 
sageligt af hvide linjer på en sort 
baggrund med enkle, rette, buede, 
ubrudte og stiplede linjer. 

Gruppens medlemmer kunne ved 
hjemkomsten og efter lidt kreativ 
tænkning stort set genskabe samt¬ 
lige lysfænomener, som blev vist på 
billederne. Der var stort set meget 
lidt mystik i de fænomener, som 
blev fotograferet over Warminster. 


► 

En person, som 
gjorde mere end 
nogen anden for 
at gøre fænomenet 
kendt, og som var 
overbevist om, at 
Warminster blev 
besøgt af ikke-jor- 
diske fartøjer, var 
journalisten Arthur 
Shuttlewood. 


Cradle Hiil lige 
udenfor Warmin¬ 
ster var et popu¬ 
lært observations 
sted. 


& 


THE WARMINSTER 

MYSTERY 




ARTHUR SHUTTLEWOOD 


Fra Cradle Hiil har man en fin udsigt til 
Battlesbury Hili. 



De havde også planer om at analy¬ 
sere negativerne med et optisk mi- 
krodensitometer, et instrument som 
kan vise lyskildens natur (glødetråd, 
gasudladning eller andet). Desværre 
diskuterede de deres analyseplaner 
lidt for åbent, og de fik derfor aldrig 
tilladelse til at låne negativerne! 

Gruppen så ingen ægte ufoer ved 
Cradle Hili, men hørte om mange 
gode observationer, enten lige før 
de ankom, eller lige efter de forlod 
stedet for sidste gang. Nogle gange 
også, når de var til stede. Satellitter, 
fly, flares skudt ud fra forsvarets 
fly, planeter og stjerner blev opfat¬ 
tet som ”moderskibe”, ”spejder- 
fartøjer”, ”pulsatorer” osv. Dette 
mindede gruppens medlemmer om 
deres egen erfaring med bilforlyg- 
ter, som de i første omgang troede 
var ufoer. 

Tvivlen melder sig 


Gruppens medlemmer havde fundet 
ud af, hvor let det var, når man var 
i den rette sindsstemning, at blive 


narret af enkle lys - fx satellitter, 
løfteraketter. Månen, Venus, stjer¬ 
ner, lys fra fly og helikoptere, søge¬ 
lys reflekteret fra skyer, refleksioner 
af sollys fra almindelige objekter 
(set fra en usædvanlig vinkel) - og 
så selvfølgelig fjerne forlygter fra 
biler. Mulighederne for fejltolknin¬ 
ger syntes grænseløse, og gruppen 
begyndte at få den opfattelse, at alle 
observationerne havde en naturlig 
forklaring, hvis man havde tilstræk¬ 
kelig med data, og de blev efterfor¬ 
sket kompetent. 

De fleste ufo-forskere var afvi¬ 
sende over for gruppens synspunk¬ 
ter og efterforskningsresultater og 
påstod, at de ikke havde et tilstræk¬ 
keligt åbent sind til at kunne afgøre, 
hvad der skete. For dem indebar det, 
at have ”et åbent sind” at godtage 
ufo-observationer og tilhørende me¬ 
get spekulative (ikke-jordiske) for¬ 
klaringer som præcise og fornuftige. 

På dette tidspunkt begyndte 
gruppen derfor at få den opfattelse, 
at ufo-forskere - som stort set var 
ansvarlige for at offentliggøre ufo¬ 


rapporter og at overbevise publikum 
om, at de var mystiske - burde få 
deres evner med hensyn til obser¬ 
vation og efterforskning vurderet 
på en objektiv måde. Gruppen 
besluttede at sammenligne detaljer 
ved kendte, fabrikerede ufo-stimuli 
med beskrivelser fra uvildige obser¬ 
vatører og konklusioner draget af 
ufo-forskere. På samme tid ville de 
også blive i stand til at se, hvordan 
ufo-forskerne bar sig ad med at 
efterforske en observation. Hvis de 
havde ret, ville resultaterne fra eks¬ 
perimenterne kunne give en bedre 
rapportbehandling i fremtiden. Med 
dette udgangspunkt begyndte de 
at planlægge svindelnumre med et 
videnskabeligt formål. 

I det følgende bringes en over¬ 
sigt over en række svindelnumrene 
udført over en fireårsperiode. 

Svindel nr. 1 


15. juli 1968 - Pewly Downs i Sur- 
rey. Nødblus i faldskærm skudt op 
fem kilometer fra et dusin observa¬ 
tører, som var ude i forbindelse med 
en såkaldt landsomfattende observa¬ 
tionsnat (National Sky Watch, NSW) 
arrangeret af British UFO Research 
Association (BUFORA). Observatø¬ 
rerne var overbeviste om, at det, de 
så, var et ægte ufo-fænomen. 

David Simpson tog et billede 
(ingen af de andre observatører 
brugte medbragte kameraer), som 
senere blev undersøgt af et af 
BUFORA’s medlemmer. Vedkom¬ 
mende konkluderede ganske fornuf¬ 
tig, at det kunne være forårsaget af 
et enkelt kraftig lys på et fly eller 

muligvis fyrværkeri. På et offentlig 
møde i BUFORA’s regi blev denne 
forklaring overhørt, og fotoet blev 
taget for gode varer. Aret før havde 
der været en observation under 
en NSW. Denne gang dukkede 
der også et billede op, og det blev 
spået, at ufo-mysteriet ville være 
løst inden næste års NSW! 

Det var overraskende, at selv om 
de oplevede en periode med tilsyne¬ 
ladende intens ufo-aktivitet, og en 
erfaren ufo-forsker mente, at fotoet 
fra Pewley Downs sandsynligvis 
bare var af et fly eller fyrværkeri, 
har billedet alligevel fået en høj sta¬ 
tus i ufo-kredse. 

Svindel nr. 2 


Juni 1969 - Sack Hili, Warminster. 
Kraftige lyspærer (opsat i en klynge 
så de på afstand så ud som en kon¬ 
centreret lyskilde) sendt op under 
balloner fyldt med helium. Der 
blev sendt to balloner op med kort 
mellemrum. Nogle af SIUFOP’s 
medlemmer befandt sig også blandt 
det intetanende publikum på Cradle 
Hili, ca. en kilometer vest for Sack 
Hili. Selv medlemmerne, som var 
til stede for at registrere reaktio¬ 
nerne blandt publikum, blev over¬ 
rasket over den visuelle effekt, som 
de langsomt stigende og kraftigt 
lysende balloner havde. De andre 
observatører blev meget impone¬ 
rede og syntes, at dette var stedets 
bedste observationen. 

Svindel nr. 3 


28. marts 1970 - Sack Hili, War¬ 
minster. Der blev gravet "landings- 
mærker” i jorden. Et blinkende pur¬ 
purfarvet lys blev sat på en parkeret 
bil, rettet mod Cradle Hili, hvor der 
befandt sig omkring 30 (uvidende) 
observatører. 

"Fænomenet" blev tilsynela¬ 
dende fotograferet herfra af tre af 
SIUFOP’s medlemmer, som i tilgift 

Scratchbury 

fik en ufo-detektor til at give (falsk) 
alarm. Det hele resulterede i to fo¬ 
tos, som på trods af indlagte ”fejl” 
(lysfænomenerne på billederne 
afveg markant fra det, som blev ob¬ 
serveret) blev taget for gode varer 
blandt fremtrædende ufo-forskere, 
også internationalt (deriblandt den 
fremtrædende franske astrofysiker 
og ufolog dr. Pierre Guerin). Selv 
da svindelen blev indrømmet nogle 
år senere, ville kun ganske få ac¬ 
ceptere det. 

Som tillæg til denne markante 
fotosvindel, blev de andre ekspe¬ 
rimenter gentaget ved at opsende 
drager med elpærer og batteri. 
Reaktionen blandt de tilstedevæ¬ 
rende observatører var stort set den 
samme som før. Alle rapporterede 
om ”ægte” ufoer. 

Svindel nr. 4 


August 1972 - Sack Hili, Warmin¬ 
ster. To balloner sendt op med ly¬ 
spærer og blitz. En reporter fra BBC 
var til stede sammen med mange 
observatører. Folk lyste med lom¬ 
melygter og motorcykellygter i et 
forsøg på at kommunikere med "fæ- 
nomenerne”. Folk blev endda mere 
entusiastiske, da først en blitz ef¬ 
terfulgt af flere blitzlys tændte med 
jævne mellemrum. Enkelte mente 
virkelig, at de kunne kommunikere 
med ”ufoerne” gennem en tilsynela¬ 
dende respons fra blitzlysene. 

BBC sendte indslaget på lands¬ 
dækkende tv, og sagen fik bred me¬ 


diedækning. Nok en gang mente de 
tilstedeværende, at det var den bed¬ 
ste observationen, de nogensinde 
havde haft. 

En uge senere mødtes tre fra 
gruppen og BBC-folk med en 
fremtrædende ufo-forsker, der blev 
konfronteret med udsagnet om, at 
det hele var svindel, samt de fy¬ 
siske beviser i form af medbragte 
balloner, elpærer og blitzlamper. 
Forskeren nægtede at acceptere, at 
det hele var svindel. Selv ikke en 
rekonstrueret opsendelse fik ham til 
at ændre mening. 

Konklusion 


Dette var måske ikke nogen stor 
og imponerende liste over svindel¬ 
numre med tilhørende reaktioner fra 
godtroende ufo-forskere. Alligevel 
blev de gennemført med tilfredsstil¬ 
lende kontrol med både fabrikation 
af "fænomenet” og observationer 
af respons og opfølgning af ufolo¬ 
gernes arbejde og reaktioner. Disse 
"forsøg” gav desværre et godt fin¬ 
gerpeg om manglende vilje og evne 
blandt mange ufo-interesserede til 
at undersøge observationer grun¬ 
digt. Det er ingen tvivl om, at dette 
også forekommer i dag. 

□ 


Kilde: 


UFO , nr. 1, 2006, udgivet af UFO- 
Norge (www.ufo.no)/ -for 



(Fra bogen ”In 
Alien Heat”) 


Warminster-tin- 
gesten (øverst til 
venstre) fotograferet 
fra Cradle Hiil mod 
Battiesbury Hili den 
28. marts 1970. Den 
lysende stribe til 
højre over rækken af 
vej lygter er lyset fra 
en kørende bil. 

(Foto: N. Foxwell) 

Debat 


AF SETH SHOSTAK 
SETI INSTITUTTET 


SETI og Intelligent Design 



Den 25. februar 1979 tog ” Voyager 1 ” dette dramatiske foto af Jupiters Røde Plet, 
da rumsonden var 9,2 millioner km fra planeten. (Foto: NASA) 


Hvis du er en stor fan af ”Cheers” 
(”Sams bar”), husker du sikkert 
episoden, hvor Cliff, postbudet der 
hverken lader sne, regn eller natte- 
mørket komme i vejen for sin faste 
øl-runde, forklarer til Norm, at han 
har fundet en kartoffel, der ligner 
Nixons hoved. 

Dette kunne være et forbløf¬ 
fende eksempel på kartofler, der 
søger at udtrykke deres politiske 
synspunkter, men Norm er ikke 
imponeret. At finde bevis på kom¬ 
pleksitet (Nixons ansigtstræk) i et 
naturligt kartoffelbed og udlede en 
bevidst magisk mekanisme bag det 
hele, ville være et spring fra det 
tvivlsomme til det guddommelige, 
og i dette tilfælde finder Norm det 
uberettiget. 

Cliff ville dog finde nogen sym¬ 
pati blandt fortalerne for Intelligent 
Design (ID), hvis forsøg på at på¬ 
virke skolernes naturvidenskabelige 
læseplaner - især i USA - bliver 
ved med at sluge store mængder 
tryksværte i aviserne '. Som be¬ 
kendt bruger disse mennesker en 
tilsvarende logik til at postulere en 
"designer” bag sådanne biologiske 
konstruktioner som DNA eller det 
menneskelige øje. Genstandenes 
tilsyneladende kompleksitet bliver 
fremlagt som bevis på en bevidst 
konstruktion af en ukendt skaber, 
der formodentlig har sin oprindelse 
uden for selve universet. 

Hvad mange læsere ikke ved er, 
at SETI forskningen er blevet brugt 


som støtte for påstanden om Intel¬ 
ligent Design. 

Dette sker på følgende måde: 
Når ID-fortalerne postulerer, at 
DNA - en kompleks molekylær 
enhed - er solidt bevismateriale for 
en designer, er de fleste forskere 
ikke overbeviste. De fremfører, at 
strukturen af dette biologiske byg¬ 


ningsværk er resultatet af selvorga¬ 
nisering via evolution, og ikke et 
velovervejet ingeniørarbejde. DNA 
- vil forskerne protestere - er ikke 
en mere bevidst frembringelse end 
Jupiters store, røde plet. Organiseret ‘ 
kompleksitet er med andre ord ikke 
nok til at indebære design. 

Men tilhængerne af Intelligent 
Design gør indsigelser. De henviser 
til SETI og siger, at ”ved modtagel¬ 
sen af et komplekst radiosignal fra 
rummet vil SETI-forskere hævde, 
at det er et bevis på, at intelligent 
liv eksisterer i nærheden af en fjern 
stjerne. Så er deres forskning ikke 
meget lig vores egen måde at argu¬ 
mentere på - et klokkeklart eksem¬ 
pel på, at kompleksitet implicerer 
intelligens og bevidst design?” Og 
SETI-forskerne, vil ID-tilhængerne 
fremføre, er jo ellers alment accep¬ 
teret som videnskabelige. 

Hvis ID-tilhængere ikke får lov 
til at komme med påstande om 
Intelligent Design, når de peger på 
DNA, hvordan kan vi forvente at 
bevise Intelligent Design på basis 
af et kompleks radiosignal? Det er 
sandt, at SETI er anerkendt af den 

videnskabelige verden, men er det 
alene, fordi vi ikke antyder, at stem¬ 
men bag mikrofonen kunne være 
Guds? 

Simple signaler 


Faktisk forholder det sig sådan, at 
de signaler, som SETI-forskere i 
dag søger efter, ikke er komplekse, 
sådan som ID fortalerne antager. Vi 
leder ikke efter indviklede kodede 
meddelelser, matematiske serier 
eller en alien version af ”1 Love 
Lucy”. Vores instrumenter er stort 
set ikke følsomme over for modu¬ 
lation - eller et budskab - som fx 
kunne rummes i en ikke-jordisk 
radioudsendelse. Et SETI-radiosig- 
nal af den type, som vi rent faktisk 
kunne finde, ville være en vedva¬ 
rende fløjten (en lyd man også kan 
høre på almindelige radioer, især 
på kortbølge). Sådan et simpelt 
fænomen synes at mangle næsten 
enhver grad af struktur, men hvis 
det stammer fra en planet, ville vi 
se en periodisk Doppler-effekt, ef¬ 
terhånden som den planet, senderen 
befinder sig på, roterer og bevæger 
sig i sin bane. 

Og alligevel vil vi sige, at hvor 
vi finder et sådant signal, kan vi 



Doftitaml A***tt«*. 


(Foto: SETI Lea- 
gue) 



James Watson og Francis Crick ved en model af DNA-molekylet. I 1953 opdagede 
de, at DNA er en dobbeltskrue og bærer det arvelige grundmateriale. Watson og 
Crick modtog i 1962 Nobelprisen i medicin. 

(Foto: A. Barrington Brown/Science Source/Photoresearchers) 


med rimelig sikkerhed konkludere, 
at der er intelligens bag det. Det 
lyder, som om dette styrker argu¬ 
mentet fra tilhængerne af ID. Det 
signal, vi søger, kan dårligt kaldes 
komplekst, men alligevel vil vi 
sige, at vi har fundet ikke-jordiske 
væsner. Hvis vi kan slippe godt fra 
dette, hvorfor kan de så ikke? 

Fordi bevisets troværdighed ikke 
er baseret på dets kompleksitet. 

Hvis SETI engang bekendtgør, at vi 
ikke er alene, fordi der er opfanget 
et signal, så vil det være på basis 
af dets kunstighed. Et uendeligt 
sinus-signal - en meget simpel tone 
- er ikke kompleks, men kunstigt 
frembragt. Sådan en tone synes 
simpel hen ikke at blive frembragt 
af nogen naturlig astrofysisk proces. 
Og yderligere er den anderledes fra 
anden radioudstråling produceret 
af kosmos ved, at et sådant signal 
mangler al det vedhæng, som natu¬ 
ren altid synes at tilføje - fx DNA’s 
støj og overflødige elementer 2 . 

Se blot på pulsarer - stjernelig¬ 
nende objekter, som sender lysglimt 
og radiobølger ud i rummet med 
imponerende regelmæssighed. Pul¬ 
sarer fik kortvarigt øgenavnet LGM 
(Little Green Men = Små Grønne 
Mænd ), da de blev opdaget i 1967. 


► 

Naturligvis har disse små mænd 
ikke meget at meddele. Regelmæs¬ 
sige impulser overfører ikke mere 
information end et urs tik-tak. Men 
det afgørende er noget helt andet: 
uduelighed. Pulsarer blinker over 
hele spektret. Ligegyldigt hvordan 
man indstiller radioteleskopet, så 
kan pulsarerne høres. Dette er et 
dårligt design, for hvis impulserne 
skulle være beregnet til at overføre 
en eller anden form for informa¬ 
tion, så ville det være umådeligt 
mere effektivt (set ud fra forbruget 
af energi ) at begrænse signalet til 
en smal båndbredde. Selv de mest 
effektive naturlige radiosendere, 
interstellare skyer af gas, kendt som 
masers, er ødsle. Deres konstante 
signal spreder sig over flere hun¬ 
drede gange den båndbredde, som 
de signaler SETI søger efter. 

Forestil dig de lyse refleksio¬ 
ner fra Victoriasøen, som opstår, 
når Solen skinner i den, og antag 
at de ses fra stor afstand. De ville 
svare til pulsar-signalerne: yderst 
regelmæssige (et hver 24 timer ) 
og synlige i den foretrukne afstand, 
men de ville optage en stor del af 
det optiske spektrum. De er ikke ret 
gode som redskaber til at overføre 
nogen information. 

Lyn er et andet eksempel. De 
frembringer impulser af både lys og 
radiobølger, men de er spredt over 
hele det elektromagnetiske spek¬ 
trum. Denne form for dårligt inge¬ 
niørarbejde kan hurtigt genkendes 
og tillægges naturen. Naturen synes 
i øvrigt ikke fornærmet over dette. 

Støj, overflødighed og ineffek¬ 
tivitet karakteriserer astrofysiske 
signaler. De synes også at karak¬ 
terisere celler og søløver. Deres 
biologiske konstruktion rummer en 
masse overflødige og irrelevante 
elementer og er langt fra at være 
bygget og fungere optimalt. De 
fremviser også mange andre ting, 
som enten modvirker hinanden eller 
er forhistoriske levn. 


Så det er én pointe: De signaler, 
SETI søger, er virkelig ikke som 
andre eksempler taget fra opslags¬ 
bogen over komplekse, astrofysiske 
fænomener. Det taler for, at de er 
kunstigt skabte. 

De rette omgivelser 


Der er et andet kendetegn for den 
kunstighed, som vi søger efter 
i SETI-signaler, og det er sam¬ 
menhængen (konteksten). Hvor er 
signalet fundet? Vores søgen kon¬ 
centrerer sig ofte om nærliggende, 
sol lignende stjernesystemer - den 
type astronomiske lokaliteter, som 
vi anser for at være de mest sand¬ 
synlige steder at finde Jord-lignende 
planeter med flydende vand. Det er 
dér, vi håber at finde et signal. Sol¬ 
systemerne består af varmt plasma 
(stjerner), kolde kulbrinte-gasser 
(store planeter) og kolde klipper 
(små planeter). Disse frembringer 
ikke, hverken i teorien eller igen¬ 
nem observationer, ensfarvede sig¬ 
naler, som de sender ud i rummet 
med en styrke på ti milliarder watt 
eller mere - den type signaler vi 
søger efter i SETI-eksperimenterne. 
Det er svært at forestille sig, hvor¬ 
dan de skulle kunne gøre det, og 
observationer bekræfter, at det ikke 
synes at være en egenskab ved dem. 

Sammenhængen er vigtig, enormt 
vigtig. Forestil dig, at vi opdagede 
en gigantisk grøn firkant i et af disse 
nærliggende solsystemer. Det ville 
helt sikkert opfylde kravet om kun¬ 
stighed. Men et kvadrat er ikke spe¬ 
cielt komplekst. Kun det, at det fin¬ 
des i et solsystem, gør dets minimale 
kompleksitet til et tegn på intelligens. 

I arkæologien er sammenhæng 
grundlaget for mange opdagelser, 
som tilskrives intelligens. Hvis jeg 
finder en sten, som er formet på en 
sådan måde, at den har en skarp 
kant, og opdagelsen gøres i en 
hule, forledes jeg til at tro, at dette 
redskab er blevet brugt af fjerne, 


ildelugtende og lodne forfædre. 

Det er sammenhængen med hulen, 
som gør denne antagelse langt mere 
sandsynlig end alternativet: at det 
er tilfældig erosion og spaltnng af 
stenen, som har resulteret i denne 
nyttige geometri. 

Kort fortalt, så begår fortalerne 
for Intelligent Design to fejl, når de 
hævder, at SETI- projektet har logi¬ 
ske paralleller til deres eget projekt. 
For det første antager de, at vi søger 
efter meddelelser, og bedømmer 
vore opdagelser på basis af signa¬ 
lets indhold, hvad enten vi forstår 
det eller ej. Det er hovedsageligt en 
teknisk misforståelse. Men deres 
anden antagelse, udledt af den før¬ 
ste, at kompleksitet skulle medføre 
intelligens, er også forkert. Vi søger 
noget kunstigt skabt, et organiseret 
og optimeret signal fra et astrono¬ 
misk miljø, hvor dette eller lignende 
signaler ikke burde forventes - altså 
meget begrænset kompleksitet fun¬ 
det ude af sammenhæng. Dette kan 
ganske klart ikke sammenlignes med 
at betragte DNA’s kemiske opbyg¬ 
ning og deraf konludere, at det er en 
overnaturlig biokemikers værk. □ 

Noter: 


1) Fortalerne for Intelligent Design 
findes især blandt kristne funda¬ 
mentalister i USA. De hævder, at 
livet er så komplekst, at der må stå 
en intelligent designer bag, altså 
Gud. De har især forsøgt at presse 
skoler til at undervise i ID parallelt 
med evolutionsteorien. 

2) DNA indeholder mange inaktive 
elementer, som kun udgør overflø¬ 
digt fyldstof. Hele 99 % af det men¬ 
neskelige genom består af sådanne 
elementer. 

Kilde: 


www.space.com/ Peder Schultz & 
-for 


Universet - dødt eller levende? 

”Det vigtige er, at vi søger efter liv i rummet, og at vi fortsætter med at 
gøre det. Det er den eneste måde, hvorpå vi kan lære mere om både os selv 
og universets indretning,” siger astrofysikeren Michael Linden-Vørnle. 

I Jens Kertes interviewbog afsøger Michael Linden-Vørnle hver en afkrog 
af kosmos i fortid, nutid og fremtid for alt, hvad der rører på sig af såvel 
mulig som umulig biologi og intelligens. 

Læs de 221 velskrevne sider ved at bestille bogen på kuponen side 23. 

Pris kr. 249,00 

På jagt efter ufoer i Aarhus 
og min tv-debut 



Det var som ung studerende i Aar¬ 
hus i 1976, at min interesse for 
ufoer for alvor tog fart. Ufoerne 
havde ganske vist fanget min in¬ 
teresse i årene inden, efter at jeg 
havde set et underligt lys på himlen 
en mørk og kold aften på vej hjem 
op ad Østerbrogade i Kolding. Det 
bevægede sig stille hen over himlen, 
men pludselig slukkedes det helt. 

Jeg husker det stadigt tydeligt i dag. 
Efterhånden fandt jeg dog ud af, at 
det havde været en satellit, og at ly¬ 
sets forsvinden hang sammen med, 
at den fløj ind i jordens skygge. 

Underligt nok svækkede for¬ 
klaringen ikke min ufo-interesse, 
tværtimod. 

Men det er svært at snakke ufoer 
med sig selv. Interessen kom derfor 
rigtig frem i lyset, da jeg flyttede til 
Aarhus. Her var der både en aktiv 
SUFOI gruppe og ikke mindst den 
engagerende Ole J. Knudsen, der 
blandt andet passede SUFOI’s Alarm¬ 
central. Vi færdedes på de samme 
institutter på universitetet, og det blev 
starten på en række aktiviteter. 

Der var tidspunkter, hvor Ole 
ikke var hjemme til at passe Alarm¬ 
centralen, og en gang imellem fik 
jeg tjansen at passe den - selv om 
det ikke var så nemt for mig, der 
boede på kollegium med fælles te¬ 
lefon. En gang husker jeg tydeligt, 
hvordan jeg fik en alarmopringning 


fra en familie i Højbjerg, der bog¬ 
staveligt talt stod og så på ufoet ud 
af vinduet ind over byen, mens de 
talte med mig i telefonen. 

Jeg smed røret på og løb uden¬ 
forfor at se, om jeg kunne set det 
samme fænomen fra Brabrand. Det 
kunne jeg desværre ikke. Ringede til¬ 
bage til familien - jo, det var der san¬ 
delig stadig på himlen. Hvad gør man 
så? Jo, jeg fik hurtigt fat i en taxi og 
kørte til familien i Højbjerg - ikke en 
triviel udgift for en studerende, men 
jeg skulle bare se dette ufo. 

Da jeg nogle minutter senere an¬ 
kom til familien i Højbjerg, fik jeg 


dog den nedslående besked, at ufoet 
desværre var forsvundet i mel¬ 
lemtiden. Øv! I dagene efter fik vi 
masser af henvendelser fra bunker 
af mennesker, der alle havde set det. 
Bare ikke mig! 

Senere fandt vi så ud af, at det 
var starten på en periode med mas¬ 
ser af observationer af hjemmela¬ 
vede varmluftballoner over Aarhus. 
Men det er en helt anden historie. 

På tv 


I 1978 besluttede DR - Danmarks 
dengang eneste tv-kanal - at lave 


AF PER ANDERSEN 


Per Andersen, 
anno 1978 og 
2006. 



To billeder fra NATEK-udsendelsen om ufoer, som blev sendt i september 1978. Optagelserne med Per Andersen foregik på Da¬ 
taland i Århus. På det ene foto viser Per Andersen et eksempel på, hvordan man henter ufo-informationer ud af et dataanlæg. 
Den bemærkning, som DR 's producer, Ove Lind, morer sig over på det andet foto, kom ikke med i udsendelsen, som i øvrigt fik 
pæne anmeldelser. Klip fra udsendelsen blev vist på DR2 den 29. oktober 2006 i ”Tidsmaskinen ”. 

(Fotos: HS) 

SUF0I 50 år 


AF JAN HANSEN 


” SUF01's vigtigste 
opgave er og bliver 
at bidrage til en 
forklaring på - og 
forståelse af ufo¬ 
sagen, på en seriøs 
og objektiv måde. 
Mange synes for¬ 
håbentlig, at vi gør 
det godt - vi har da 
trods alt overlevet 
de første 50 år. Hvis 
ikke ufo-sagen bli¬ 
ver opklaret, vil jeg 
også bidrage til en 
opklaring de næste 
50 år, ” siger Jan 
Hansen, der besty¬ 
rer S UFO I’s med¬ 
lemsarkiv og sørger 
for, at alle medlem¬ 
mer får UFO-Nyt og 
bestilte materialer. 


en ufo-udsendelse. Det var natur og 
teknik-redaktionen (NATEK), der 
skulle stå for den, og produceren 
Ove Lind gik i gang med sin re¬ 
search. 

Mine ufo-interesser drejede 
sig i de første år blandt andet om 
en elektronisk databehandling af 
de observations-oplysninger, som 
SUFOI fik ind i form af rapporter. 
Det passede fint med, at jeg læste 
datalogi og havde adgang til com¬ 
putere på universitetet, som jeg 
brugte til mine ufo-projekter. 

Emnet var også interessant for 
Ove Lind, og jeg skulle derfor med¬ 
virke i tv-udsendelsen. Det var min 
allerførste tv-optræden og en utrolig 
spændende oplevelse. Ove Lind 
foreslog, at vi filmede indslaget 
med mig foran noget computerud¬ 
styr på universitetet - på den måde 
var emnet i sine rette omgivelser. 

Det var jeg imidlertid ikke helt 
vild med. Jeg var nemlig ikke helt 
overbevist om, at universitetet vid¬ 


ste, at jeg foruden studieopgaverne 
også brugte deres udstyr til min 
fritidsinteresse. Og jeg var heller 
ikke helt sikker på, at de ville bil¬ 
lige dette. Så jeg måtte jo hellere 
passe lidt på. 

Jeg fik så ideen at finde et alter¬ 
nativt sted. Ikke langt fra univer¬ 
sitetsparken fandt jeg et lille edb- 
firma, der havde nogle maskiner 
stående. Dem lavede jeg en aftale 
med - vi fik lov til at dukke op med 
et tv-hold og filme interviewet med 
mig, mod at de til gengæld havde 
et lille firmaskilt på den compu¬ 
terskærm, der kunne ses bag mig i 
indslaget. 

Som aftalt, så gjort. Tv-holdet 
stillede op, og en meget flink Ove 
Lind interviewede en rystende 
nervøs Fer Andersen om SUFOI’s 
computerbehandling. Indslaget kom 
i kassen, og ingen stillede siden 
spørgsmålstegn ved "kulissen”. 
Sådan gik det til, at Danmarks be¬ 
folkning så NATEK-udsendelsen 


om ufoer i en edb-kulisse, der ikke 
havde det fjerneste med sagen at 
gøre - og der var oven i købet en 
sponsorreklame! Ja, også dengang 
skulle man altså ikke tro alt, hvad 
der blev vist på tv! 


SUFOI 50 år 

Redaktionen har inviteret med¬ 
lemmer af repræsentantskabet, 
æresmedlemmer, venner af 
SUFOI m.fl. til at skrive en 
kort artikel om, hvilken ob¬ 
servation eller begivenhed 
der har gjort størst indtryk på 
dem. Hvilken indflydelse deres 
interesse for ufoer har haft på 
deres liv gennem årene - hvis 
overhovedet nogen. Og evt. 
hvordan de ser SUFOI’s aktivi¬ 
teter i dag og i fremtiden. 


Fra science fiction-film til 
selskabelig klub 


Min interesse for ufoer startede, 
som hos mange andre, i en ung 
alder. Science fiction-filmene, som 
fx Enterprise, Star Wars og Orion 
vækkede en interesse for rummet, 
og hvad der kunne gemme sig "der¬ 
ude”. 

De første bøger, jeg læste om em¬ 
net, var George Adamskis bøger og 
bladene UF O-Nyt og UF O-kontakt. 

I starten blev alt læst meget ukritisk 
og taget for gode varer. Efterhånden, 


som tiden gik, blev jeg mere kritisk, 
og på et tidspunkt kom jeg i kontakt 
med nogle SUFOI-folk i Aabenraa 
(vistnok omkring 1978-79). 

Et par år senere overtog jeg eks¬ 
peditionen fra SUFOI i Ringsted. 
Jeg havde nok undervurderet, hvad 
ordet "ekspeditionen" betød - sådan 
rent pladsmæssigt. Da overtagelsen 
skulle finde sted, kom der en WV 
varevogn (af de store) med en uhyg- 
glig mængde bøger, UFO-Nyt med 


meget mere, som skulle opbevares 
hos mig. Jeg boede på det tidspunkt 
hjemme hos mine forældre, som 
indtil da havde en stor spisestue. Det 
havde de ikke mere de næste par år! 

Da jeg senere selv byggede hus, 
blev der taget hensyn til en stor 
mængde materialer fra SUFOI, 
som der også skulle være plads til. 
Mængden er vokset støt lige siden. 

Jeg har altid beskæftiget mig med 
ekspeditionen og medlemsarkivet i 
SUFOI, og formodentlig vil det også 
fortsætte med det de næste mange 
år. 

Det mere "UFOlogiske islæt" 
trives for det meste i vores lokale 
UFO klub, som nu er omdannet til 
en mere selskabelig klub med kuli¬ 
narisk islæt. Klubben består af både 
SUFOI-folk, IGAP-folk og "UFO- 
ateister", så der er ofte morsomme 
og gode diskussioner i klubben. I 
starten holdt vi foredrag rundt om¬ 
kring i området, men den aktivitet 
er indstillet, da foredragsholderne 
efterhånden blev i overtal! Klubben 
foretager også rejser en gang imel¬ 
lem. Vi har bl.a. været i Mexico og 
Madeira, og næste mål er Østrig. 

Solgt til ufo-sagen 


Beretningen om Almind-rumskibet i UFO-Nyt nr. 3 burde for udenforstå¬ 
ende måske gøre min beretning overflødig, men, men, men, så let slipper 
I nu ikke. Min observation var ikke Månen eller anden let forklarlig fejlob¬ 
servation. Min og min families observation var unik. Intet mindre og derfor 
skal I lægge sanser til følgende beretning. 


En efterårsdag i midttresserne blev 
et vendepunkt i mit liv. Det lyder 
dramatisk og voldsomt, men set i 
bakspejlet blev netop denne dag 
starten på en interesse for ufo-fæ¬ 
nomenet, som jeg aldrig har sluppet 
siden. 

Jeg var omkring 15 år, og mine 
interesser var fodbold og pigtråds¬ 
musik, men dog allermest elektro¬ 
nik. Elektronikken havde haft sit 
tag i mig, siden jeg var syv, otte år. 
For mig var der aldrig nogen tvivl, 
elektronikken var det, jeg skulle be¬ 
skæftige mig med, og til mit store 
held blev min lidenskab også til mit 
levebrød. 

Dengang var der ikke megen 
elektroniklitteratur på bibliotekerne, 
men jeg husker, at Populær Meka¬ 
nik havde forskellige "elektriske” 
gør-det-selv artikler. De anviste 
bl.a., hvordan man kunne bygge 
morsenøgler o.lign. De udgav 
endog en særpublikation, der hed 
Populær Radiomekanik. 

Når jeg nævner P.M., skyldes 
det, at det var i dette blad, jeg første 
gang så en artikel, der omhandlede 
George Adamski og flyvende tal¬ 
lerkener. Der var endog et billede 
af en tysk "gaslampe". Så vidt jeg 
erindrer, havde jeg min observa¬ 
tion, før jeg læste artikler om de 
flyvende tallerkner, men her kan 
hukommelsen naturligvis spille et 
puds. Man skal også tænke på, at 
disse numre af PM læste jeg på 
kommunebiblioteket, og de var ofte 
adskillige år gamle. 

1 dag kan det undre mig, at 
observationen i midttresserne, på 
trods af min ringe eller ingen viden 
om ufoer, omgående gjorde mig og 
min familie klar over, at det, vi så, 
var unikt. Selv mine forældre og 
min søster, som på ingen måde var 
astronomisk eller naturvidenskabe¬ 
ligt interesserede, blev forbavsende 
tavse under observationen. 

Bagefter fik jeg selv travlt med 
at fortælle alle, om det vi havde 


set. Min familie talte helst ikke 
om observationen. Jeg selv, benyt¬ 
tede enhver lejlighed til at spørge 
den øvrige familie og bekendte, 
om de nogensinde havde set noget 
usædvanligt på himlen. Reaktionen 
var, som oftest, påtaget, afdæmpet 
interesse. 

Den dag i dag er det mere legi¬ 
timt at tale om sex end om ekstra¬ 
ordinære himmelobservationer. Når 
jeg tænker nærmere over det, ser 
jeg det som et problem, at Adamski 
blev synonym med ufo-observa¬ 
tioner. Sammenkædningen mellem 
Adamskis "gaslygte" og senere 
observerede himmelfænomener 
har muligvis gjort ufo-sagen mere 
skade end gavn. Der er ikke megen 
lighed mellem Adamskis 50’ er 
tallerkner og nutidens observa¬ 
tioner. Datidens observationer blev 
uvægerligt sammenlignet og søgt 
tilnærmet Adamskis gaslygte. Des¬ 
værre kan man sige, at Adamskis 
postulater nærmest "overdøvede” 
datidens observationer. Der blev 
dengang som i dag observeret 
mange plasmalignende fænomener 
og knap så mange Adamski-lig- 
nende fartøjer. 

Men som sagt, observationen hin 
vinterdag i midttresserne gjorde, at 



jeg gennemtrawlede alt den ufo-lit¬ 
teratur, jeg kunne finde i årene, der 
kom. Bibliotekerne havde kun et 
sparsomt udvalg, men jeg besøgte 
ofte Strubes boghandel på Lille 
Triangel. Her købte jeg UFO-Nyt i 
løssalg og ofte UFO-kontakt, eller 
hvad IGAP’s blad nu hed. 

Det, der havde min største inte¬ 
resse, var almindelige menneskers 
observationsberetninger. Min ap¬ 
petit var umættelig, jeg læste alt, 
men slugte ikke alt råt. Da Strubes 
flyttede fra Østerbro, besluttede jeg 
at abonnere på UFO-Nyt. 

Igennem alle disse år har jeg 
aldrig tabt interessen for sagen. 

Jeg er fuldstændig sikker på, at der 
resterer en lille procentdel, som 
ikke kan forklares som svindel, 
fejlfortolkede himmelfænomener 
og lignende. Det er disse observa¬ 
tioner, som jeg interesserer mig for, 
og SUFOI gør et stort stykke ar¬ 
bejde for at finde en forklaring på. 
For mig tyder min egen observation 
på, at ufo-fænomenet på en gang er 
noget flygtigt, et fænomen som er i 
stand til at "klikke" sig ind og ud af 
vor virkelighed: "Now you see it, 
now you don’t." Og til andre tider 
særdeles håndgribeligt. Her er min 
beretning! 



AF FLEMMING 
JENSEN 


Fænomenet i 
start- og slutfasen 
tegnet af Flemming 
Jensen. 











1 6 UFO-NYT 4/2006 


Nye bøger 


AF JIM MOSELEY 


Observationen 


Hele familien - far, mor, jeg og min 
søster - var til fods, på vej hjem fra 
min faster og onkel. Sceneri: Midt¬ 
tresserne, København, Østerbro, 
Vinteraften, himlen overskyet. Jeg 
kiggede op mod himlen og fik øje 
på et rødligt lysglimt i ledningerne 
til vejbelysningen. Flere lysglimt, 
men nu bemærker jeg, at glimtet 
ikke kommer fra ledningerne, men 
fra et sted imellem ledningerne. 

Jeg stopper op og ser endnu et par 
glimt. De kommer fra et sted højt, 


højt oppe på himlen, hvor der er 
ved at danne sig et hul i skydæk¬ 
ket. I dette hul, som er så stort, at 
stjernerne omkring fænomenet ses 
tydeligt, ser jeg nu et orange, flam¬ 
mende, aflangt ”bål”. 

Jeg får stoppet resten af familien, 
og vi ser nu alle, hvordan dette af¬ 
lange ”bål” står i en vinkel, skråt på 
himlen. Vi siger ikke noget til hin¬ 
anden, før min far udbryder: ”Hvad 
er det, der kommer ud af den?” 

Ud af den ene ende af ”bålef ’ 
fødes der langsomt hvide, klart 
afgrænsede kugler. Flere og flere. 


De danner efterhånden en perfekt 
cirkel under ”bålet”. Der er mindst 
en halv snes. Kuglerne bevæger 
sig adstadigt, nærmest intelligent, 
i kontrast til det uroligt blafrende 
”bål”. Herefter lukker skyerne til, 
sceneriet er forbi. Tilbage står jeg, 
forbløffet, forskrækket, med tusinde 
spørgsmål, solgt til ufo-sagen for 
altid! 

Fidusmagere og charlataner kan 
måske ødelægge ufo-sagen, men al¬ 
drig tage min oplevelse fra mig! 


Sandheden er derude, måske 


"Jeg er seriøst interesseret i ufoer, og jeg var også seriøst interesseret, 
selv dengang hvor jeg lavede fupnumre, men min indfaldsvinkel er ikke 
seriøs. Jeg elsker at more mig." 


Det er standarden i alle "objektive” 
bøger om ufoer at indlede med at 
fortælle læserne, at den moderne 
ufo-æra begyndte den 24. juni 1947, 
da en privatpilot ved navn Kenneth 
Arnold så ”ni glinsende objekter” 
flyve med en meget høj hastighed 
i løs formation nær Mount Rainier 
i staten Washington. Arnold sam¬ 
menlignede deres bevægelse med 
den måde, hvorpå en tallerken ville 
slå smut på havoverfladen, og nogle 
opfindsomme overskriftforfattere 
skabte begrebet flyvende tallerken, 
som har hængt ved lige siden. 

Dette bliver en usædvanlig ufo¬ 
bog, så jeg vil ikke begynde på den 
måde. Jeg vil heller ikke - selv om 
det var den hændelse, der fik mig 
til seriøst at interessere mig for 
ufoer - berette om den næste store 
begivenhed, som fandt sted senere 
i tallerken-sagaen, nemlig kaptajn 
Thomas Mantell-sagen. Mantell var 
jagerpilot hos Kentucky National 
Guard og blev måske, måske ikke, 
"zappet” af interplanetariske fjen¬ 
der, da han i januar 1948 fløj for 
tæt på et af deres fartøjer. Jeg vil 
heller ikke sige meget om juli 1952, 
da flyvevåbenet modtog over 1.500 
ufo-rapporter, især om det berømte 
tilfælde, hvor uidentificerede ra¬ 
darekkoer antydede, at tallerkener 
fløj med en sindssyg hastighed over 
Washington, D.C.! 

Da jeg kun var lettere interesse¬ 
ret dengang, brugte jeg ikke megen 


tid på det meste af den slags, og det 
var først i slutningen af 1953, jeg 
blev aktivt interesseret i ufoer. Da 
mødte jeg en professionel forfatter, 
som tilbød mig at være medforfat¬ 
ter på en bog - og jeg rejste tværs 
over landet i bil i to måneder og 
interviewede omkring 100 personer, 
som havde haft en bemærkelsesvær¬ 
dig ufo-oplevelse omtalt i de første 
bøger om emnet, eller som var be¬ 
rømtheder inden for deres særlige 
område og var kommet med spæn¬ 
dende udtalelserom emnet. 

Det blev aldrig til en bog, men 
jeg har stadig omkring 150 ma¬ 
skinskrevne sider med noter fra 
de interview, jeg foretog på rejsen 

- noter, som Karl Pflock og jeg 
har trukket på under skrivningen 
af dette digre værk. Det, vi i dag 
kalder ufo-emnet eller "ufologien” 

- befandt sig i sin tidlige barn¬ 
dom. Der blev afholdt meget få 
ufo-sammenkomster, og der var ret 
få eksperter og selvudnævnte eks¬ 
perter. Den eneste ufo-forskning i 
stor skala i landet, måske i verden, 
blev i 1952 udført af International 
Flying Saucer Bureau (IFSB), ledet 
af Albert K. Bender, en excentrisk 
fabriksarbejder fra Bridgeport, Con- 
necticut. Bender udgav et mindre 
kvartalsskrift med navnet Space 
Review , som havde flere hundrede 
abonnenter, deriblandt nogle få 
oversøiske. Af den grund formoder 
jeg, at "International” kom med i 


IFSB’s navn. Bender var på vej væk 
fra ufoerne, mens jeg var på vej ind 
- det var i efteråret 1953, at han 
formodentlig blev "dysset ned” på 
en bemærkelsesværdig måde, som 
jeg kommer detaljeret ind på i min 
bog. 

Det eneste gode, der kom ud 
af IFSB, var, at Bender fandt en 
penneveninde blandt en håndfuld 
britiske Space Review abonnenter, 
og denne kvinde blev hans kone. 

Det lykkelige par flyttede senere til 
Californien og ind i den ubemær¬ 
kethed, de så rigeligt fortjente. 

Dengang skyede personer med 
høje uddannelser ufo-emnet som 



Albert K. Bender (th.) fotograferet af 
James W. Moseley omkring 1964. 

pesten, da de - med rette - mente, 
at det gik ud over deres karriere og 
omdømme at beskæftige sig med 
den slags. Men som årene gik, æn¬ 
drede denne situation sig i nogen 
grad. Ufologiens hårde kerne bestod 
på dette tidspunkt blot af nogle få 
tusinde fans, men af dem var der 
nu mange dusin fra forskellige om¬ 
råder af litterær og videnskabelig 
observans, som havde givet betyd¬ 
ningsfulde bidrag til ufologien både 
gennem foredrag og som skribenter. 
Stanton T. Friedman, M.Sci., ufo¬ 
foredragsholder og forhenværende 
atomfysiker, dukker pludselig op i 
min hukommelse. Desværre måtte 
jeg lære det på den hårde måde, 
hvad jeg skulle have vidst for længe 
siden ved at bruge min sunde for¬ 
nuft: En god uddannelse, selv en 
ph.d., er ikke nogen garanti for 
objektivitet, kompetence, integritet 
eller endog forstandighed. Da ufo¬ 
logien er vokset i størrelse og kom¬ 
pleksitet, og på trods af og endda 
som følge af nogle af de førnævntes 
anstrengelser, er situationen blevet 
mere og mere forplumret, uden den 
ringeste mulighed foren objektiv 
løsning på ufo-mysteriet inden for 
rækkevidde. 



MJ-12 dokumenterne blev første gang 
offentliggjort på en ufo-konference i 
1987 i Burbank, Californien. Fra ven¬ 
stre mod højre ses: William L. Moore, 
Jamie Shandera og Stanton T. Fried¬ 
man. (Foto: James W. Moseley) 

Jeg var aldrig dum nok til at tro 
på Al Benders vildfarelser, men det 
at være ufo-fan er, ligesom så me¬ 
get andet, ikke sjovt, med mindre 
man i det mindste accepterer bare 
noget af dens begejstring som sand. 
I begyndelsen troede jeg på den 


interplanetariske teori eller rum¬ 
skibshypotesen, som stadig er den 
mest populære, i hvert fald i USA. 
Jeg accepterede historierne om, at 
der kommer små mennesker ”der- 
ude fra”, hvilket blev gjort populært 
af organisationen Aerial Fhenomena 
Research Organization (APRO) 
mellem 1950’erneog 1970’erne 
- disse beretninger skal ikke for¬ 
veksles med beretninger om døde, 
små mænd fra nedstyrtede tallerke¬ 
ner, som går helt tilbage til sidst i 
1940’erne, hvor den berygtede og 
opdigtede Roswell-hændelse fra 
1947 er den bedst kendte. 

Jeg konkluderede, at de små 
mænd, som ligner os ret meget, 
logisk måtte komme fra en nærlig¬ 
gende planet meget lig vores egen, 
så i de tidlige 1960’ere var jeg over¬ 
bevist om, at Mars var svaret. Jeg 
var lamslået, da jeg erfarede, at ka¬ 
nalerne” eller de lige linjer på Den 
røde Planet fotograferet gennem te¬ 
leskoper blot var en optisk illusion. 
Hvis jeg havde tænkt lidt mere over 
det, kunne jeg måske have regnet 
ud, at et kamera kan bedrages lige 
så let som vores øjne. Men ak, der 
er ingen kanaler på Mars, og nu er 
de meget berygtede ”ansigter” for¬ 
svundet på samme måde, afsløret af 
billeder med høj opløsning taget af 
Mars’ overflade. 

Så de flyvende tallerkener er 
altså ikke fra Mars eller andre pla¬ 
neter i vores solsystem. Hvor kom¬ 
mer de så fra? - idet vi naturligvis 
antager, at vi har med et virkeligt 
mysterium at gøre og ikke en masse 
fupnumre og misfortolkninger. Sva¬ 
ret er, ifølge min mening, hvad jeg 
spøgefuldt kalder 4-D teorien. Det 
vidunderlige ved denne ”teori” er, 
i modsætning til andre, at den sim¬ 
pelthen ikke kan modbevises, fordi 
den i bund og grund antager, at alt 
er muligt. Det siger sig selv, at den 
heller ikke kan bevises , derfor an¬ 
førselsstegn omkring ordet teori. 

Hvis vi beskæftigeros med 
”magi”, er der ingen problemer 
med at tro på, at personer kan gå 
gennem vægge for at bortføre ulyk¬ 
kelige jordboere. De kan selvføl¬ 
gelig læse vores tanker, sørge for 
at vores post ikke bliver leveret, 
dyrke skamløs interdimensional sex 
mellem forskellige arter og i almin¬ 
delighed opføre sig på ulogiske og 
forstyrrende måder. Derfor repræ¬ 
senterer de et scenario så fuldstæn¬ 
dig ukendt og skrækindjagende, at 
ingen regering på Jorden vover at 
indrømme, at de - hvem de så end 
er - overhovedet eksisterer. 


Nå, jeg tror ikke selv på disse 
to sidste afsnit. Jeg synes, at det er 
mærkeligt, at disse ”aliens” plejede 
at flyve rundt i fartøjer, som var 20 
til 50 år forud for vores ypperste 
teknologi. På det seneste er kløften 
indsnævret betydeligt. Enten er 
vi jordboere blevet dygtigere i en 
fart, eller også har ”de fremmede” 
sat tempoet ned, eller også - som 
mange ønsker at tro - har vi, især 
i USA, formået at udnytte den 
teknologi, som vi har fået fra ind¬ 
fangede rumskibe. Så i dag, når et 
eller andet usædvanligt flyver forbi, 
ved man ikke, om det er vores eller 
deres, før man har fået et godt kig 
på piloten! 

Men dette lyder heller ikke rig¬ 
tigt i mine ører. Vores regering - el¬ 
ler enhver anden regering - er alt 
for kluntet til at kunne bevare noget 
sådant hemmeligt så længe. Jeg vil 
derfor vende tilbage til kernen i min 
version af 4-D teorien, som siger, 
at besætningerne på de flyvende 
tallerkener på en, måske underlig 
forvreden, måde er et spejlbillede af 
os selv. Som en forsker så passende 
beskrev det, så ligner de os for 
meget til at være interplanetariske 
besøgende. De udviser både objek¬ 
tivitet og subjektivitet på samme 
tid. Lige meget hvad der så end 
er tilfældet, tror jeg ikke, at svaret 
bliver fundet i vores levetid, i hvert 
fald ikke i min. 

Ikke desto mindre har rejsen 
været sjov. Selv om jeg gerne ville 
kende svaret, har jeg sjældent været 
henfalden til frustration, som så 
mange såkaldte tallerken-forskere 
har været. Ikke så få normale, ob¬ 
jektive, betænksomme personer har 
gennem årene vovet sig ind i ufolo¬ 
gien, er blevet der en tid, fundet ud 
af at der ikke findes lette svar, og 
har så kastet sig over andre interes¬ 
ser. De, som er blevet hængende, 
er for størstedelens vedkommende 
skøre kuler, godt nok veluddannede; 
pengegriske personer eller egotrip¬ 
pere - og så er der selvfølgelig en 
del overlap mellem disse kategorier. 

Jeg mener selv at have et sundt og 
velafbalanceret ego, men samtidig 
har jeg kun tjent beskedent på ufo¬ 
erne gennem årene - selv om jeg 
ikke ville have nogen betænkelighe¬ 
der ved at gøre det. (Tak, fordi du 
købte denne bog!) 

Formigerde mennesker , der 
beskæftiger sig med ufoer, mindst 
lige så interessante som det bag¬ 
vedliggende fænomen. Det er for 
det meste ufologernes svagheder 
og fantasier, der gennem årene har ► 

holdt min interesse ved lige, og som 
er blevet behandlet i de forskellige 
inkarnationer af mit ufo-tidsskrift. 
Jeg har trådt mange over tæerne, er 
blevet truet med retssager mange 
gange - der er dog aldrig blevet ført 
nogen mod mig - og jeg har med 
velberådet hu gjort mig upopulær 


hos de førende inden for ufologien, 
simpelthen fordi jeg - selv om jeg 
virkelig tager emnet seriøst - ikke 
kan tage aktørerne på området seri¬ 
øst - og mindst af alt mig selv. 

Husk blot på dette: Om tusind år 
vil intet af dette gøre nogen forskel 
(måske). 


Kilde: 


Forordet (side 13-17) til Shockingly 
Close to the Truth!. Oversættelse: 
-for & kmh 


Tæt på sandheden? 


”Sandheden er derude, måske” er 
forordet til bogen Shockingly Close 
to the Truth! skrevet af James W. 
Moseley og Karl T. Pflock, og det 
bringes her i UFO-Nyt, fordi det 
giver et glimrende indblik i Jim 
Moseleys tilgang til ufo-emnet, og 
hvordan han skriver. For bogen er 
især Jim Moseleys værk, selv om 
Karl T. Pflock står noteret som 
medforfatter. Karl T. Pflock (der 
døde i juni 2006, 63 år gammel) er 
mest kendt som forfatter til bogen 
Roswell: Inconvenient Facts and the 
Will to Believe (Prometheus Books, 
2001), men han har været aktiv 
ufolog i rigtig mange år og har bl.a. 
skrevet i Fate , Fortean Times og The 
Anomalist samt været medredak¬ 
tør på Moseleys tidsskrift Saucer 
Smear, som i dag kun udkommer på 
nettet (www.martiansgohome.com/ 
smear). Saucer Smear kan oversæt¬ 
tes til ’Tallerken-Smøreren” eller 
”Ondsindede tallerken-rygter”. 

De første kapitler i Shockingly 
Close to the Truth! er bygget op 
omkring Jim Moseleys to måneder 
lange biltur gennem USA i 1953, 
hvor han besøgte den ene ufo-be¬ 
rømthed efter den anden, faktisk om¬ 
kring 100! Det er en underholdende, 
ironisk og særdeles afslørende 
beskrivelse af George Adamski, 
Donald E. Keyhoe, Gray Barker, 
George Hunt Williamson, Orfeo An- 
gelucci, Howard og Connie Menger, 
George Van Tassel, Max Miller, Ga¬ 
briel Green, Dan Fry, Truman Bethu- 
rum - og mange, mange flere. 

Moseleys rejsebeskrivelser, 
refleksioner etc. krydres med vel¬ 
valgte citater fra hans noter ned¬ 
skrevet under de mange interview 
i 1953 og citater fra hans gamle 
tidsskrift Saucer News. Det giver 
et godt indblik i, hvad fx mange af 
kontaktpersonerne faktisk fortalte 
dengang, og giver samtidig Mose¬ 
ley mulighed for at filosofere over, 
hvordan verden og hans syn på ufo¬ 
emnet har ændret sig siden da. 







OCPAftTMCMT or STATE 
WASHINGTON 


Prof. George Adamski 
Star Route. 

Valley Center 
California 


Hy Dear Professor: 


skav 

ClAftXSliURG HAfir.! 


P, CCL'LcCTJQM 
rsju rv u;c uaa-fctr 


For the time being. let us conslder this a personal letter 
and r.ot to be construed as an official conarunicatlon af the 
Department. I speak on beh&lf of only a part of our people 
here in regard to the oontroversial mtter of the UFO. but I 
mijht add that ny group has been outspoken In lts crltldsa 
of official polioy. 


We have also criticized the self-assumed role of our lir Force 
in usurping the role of chlef investigatlng agency on the UFO« 
Your own experiences vill lead you to knov already that tha 
Department has done lts ovn research and has been able to arr Ir* 
at a number of sound concluslons. It vill no doubt piease you 
to knov that the Department has on file a great deal of con- 
fimatory evldence be ring out your ovn clalms, vhlch, as both 
of us must realize* are controversial, rnd have been alsputed 
generally. 


While certainly the Department cannot publicly confira your 
experiences, lt can, I belleve, vith propriety, encourage your 
work and ycur ccxsmnlcatlon of vhat you slncerely believe should 
be told to our Anarlcan public. 

In the event you are ln Washington, I do hope that you vill 
stop by for an informel talk I ezpect to be away frem Vhahlngtc« 
during the most of February, but should return by the lastvaek 
ln that aonth. 


Sine er < 



bange Ccamltte* 


Et af de mest succesfulde svin¬ 
delnumre i ufo-historien er Straith- 
brevet til George Adamski. Et brev 
som mange personer stadig opfatter 
som ægte. I brevet skriver R. E. 
Straith fra den ikke-eksisterende 
”Cultural Exchange Committee”, at 
højtplacerede personer i regeringen 
mener, at Adamskis påstand om, at 
han mødte en rummand i den cali¬ 
forniske ørken i 1952 er sand. Ge¬ 
orge Adamski var selvsagt ganske 
fornøjet over at få dette brev, som 
han viste frem, hver gang nogen 
tvivlede på hans historier - også 


efter at FBI havde bedt ham om 
at lade være med at markedsføre 
sig selv med et brev, der var en 
åbenlys forfalskning. Straith-brevet 
er skabt en decemberdag i 1957 af 
James W. Moseley og vennen Gray 
Barker. De havde fået fingre i en 
stabel brevpapir med tilhørende 
konvolutter fra forskellige offentlige 
myndigheder, og inspireret af rige¬ 
lige mængder alkohol skrev de en 
række breve under falske navne etc. 
til ufo-personligheder, heriblandt 
APRO’s Coral Lorenzen og George 
Adamski. 

WHICH TWIN IS THE Ri0NT7 Of tho two photoo above, one le an alleged flying 
eaucer eaan and photographed on December ljth, 1952, by George Adamøkl, co- 
author of "Flying Saucers Have Landed" and author of "Inelde the Space Shlpe". 
The other la a photograph of a small oodel, and was publlehed ln the May, 19^4 
leeue of "Tankee* Magazlne. The Editor of "Yankee" haa written ua that their 
Bodel waa nede fron a Chryeler hub cap, a coffee can, and three ping pong 
balle. It la our contention that there la a atrlklng alailarlty between theae 
two plcturee I (See Bage 6 for the anawer to the nyatary of whlch photo la of 

Dette særnummer på 20 sider fra oktober 1957 af James W. Moseleys ”Saucer 
News ” gennemgår George Adamskis møder med rumbrødrene og afslører kontakt¬ 
personens fantasier Hele særnummeret er gengivet som et appendiks i ”Shockingly 
Close to the Truth! 


Bogens historik føres helt op til i 
dag, hvor Roswell-hysteriet, MJ-12- 
sagen og ufo-bortførelses-industrien 
udsættes for Moseleys skarpe pen. 
Det er nok en smagssag, om man kan 
lide Moseleys til tider sarkastiske og 
selvironiske skrivestil, men under 
alle omstændigheder bliver man 
meget klogere af at læse Shockingly 
Close to the Truth!. Der er ingen 
garanti for, at det også er sandheden, 
man får serveret, men det er i hvert 
fald en underholdende førstehåndsbe¬ 
retning fra en person, som har mødt 
de rigtige personer på det rigtige tids¬ 
punkt og ikke er bange for også at 
sige upopulære og afslørende ting. 

Jeg kan varmt anbefale bogen 
til alle, som interesserer sig for en 
subkulturs fødsel, og som gerne vil 
løbe risikoen for at blive rokket lidt 
i egen opfattelse af, hvordan ufo¬ 
verdenen er skruet sammen. □ 
Kim Møller Hansen 



JAMES W MOSELEY&KARLT. PFLOCK 


James W. Moseley 
& Karl T. Pflock: 
Shockingly Close 
to the Truth! 

- Confessions of 
a Grave-Robbing 
Ufologist, Prometh- 
eus Books 2002, 

371 sider, indbun¬ 
det og illustreret, 
USD 25,00. 

Bogen kan bestilles 
på wwwpromet- 
heusbooks.com og 
www. amazon.com 



Bestil bøgerne på kuponen side 23 

Ufologi 


Videnskabsmænd ville da undersøge 
kollegers observationer - ikke? 


Gennem årene er en af de udbredte påstande blandt skeptikere/ at hvis 
ufoer virkelig dukkede op så tit/ som observationerne antyder/ så kendte 
videnskaben allerede til fænomenet. De ville være registreret af forskellige 
videnskabelige instrumenter. Men da dette tilsyneladende ikke er sket, ek¬ 
sisterer fænomenet ikke/ eller? 


AF MARK 
RODEGHIER 


Der er mange måder, hvorpå man 
kan argumentere imod dette. Vi kan 
pege på radaroptagelser, teodolit¬ 
observationer eller endda observa¬ 
tioner gjort af videnskabsmænd. 
Eksemplerne er mange, og flere pe¬ 
ger i retning af, at videnskabsmænd 
ser og registrerer ufoer. 

Videnskaben gør forbløffende 
fremskridt hver dag, så vi kan godt 
nogle gange glemme, hvor lidt man 
egentlig ved om den verden, som 
omgiver os. Astronomer og fysikere 
ved mere og mere om den udvik¬ 
ling, der er sket i kosmos fra tiden 
umiddelbart efter Big Bang til i 
dag, inklusive de seneste opdagelser 
om den mystiske sorte energi. Sam¬ 
tidig får biologer større og større 
kendskab til menneskets gener, og 
hvordan kroppen fungerer, hvilket 
fører til store fremskridt inden for 
medicin. Videnskaben gør meget 
store fremskridt på alle fronter. 

Men hvor meget ved vi om de 
fænomener, vi ser hver dag, og 
hvordan de direkte påvirker os? 

Ofte meget lidt ifølge Robert B. 
Laughlin (Nobelpris-modtager i fy¬ 
sik og professor ved Stanford Uni- 
versity). Han har skrevet den fasci¬ 
nerende bog “A Different Universe: 
Reinventing Physics from the Bot- 
tom Down” (2005, Basic Books), 
i hvilken han hævder, at verden er 
domineret af pludseligt opståede 
fænomener. Det er ting, som man 
kan observere, men som vi stadig 
hverken kan beregne eller forudse. 
Som Laughlin bemærker: 

”Når almindeligt vand fryser 
til is udviser det ... 1 1 markante, 
krystallinske faser, ikke én af dem 
havde man forudset.” 

Laughlins pointe er, at der bag 
ting, som vi finder sande gennem 
simple observationer, kan ligge 
andre teorier, som ikke er tydelige 
eller en konsekvens af velkendte 
fysiske love. Han fortæller i sin 
bog, hvorfor fysikere ofte afviser 
teorier baseret på pludseligt opstå¬ 


ede fænomener af filosofiske og 
sociale årsager (baggrundsviden, 
foreliggende forskning osv.), ikke 
på grundlag af forstokkede viden¬ 
skabelige motiver. 

Videnskabsmænd må ofte igno¬ 
rere både teorier og data, som de 
ikke tror er rigtige eller tror er me¬ 
get usandsynlige, fordi de er i mod¬ 
strid med andre veletablerede data 
og teorier. Det er i almindelighed en 
god strategi, men fremgangsmåden 
fejler, når noget vigtigt bliver forbi¬ 
gået og derfor ikke undersøgt. Og 
det er den skæbne, der overgår ufo¬ 
observationer, også dem foretaget af 
videnskabsmænd. 



Professor Robert B. Laughlin, Nobel¬ 
pris-modtager i fysik. 


Indiske videnskabsfolk ser ufo 


En gruppe indiske videnskabsfolk 
fra Indian Space Research Organi- 
zation så den 27. september 2004 et 
mærkeligt objekt i Samudra Tapu 
gletsjer-området i staten Himachal 
Pradesh. Holdet bestod af glaciolo¬ 
ger og geologer, som var på en uge¬ 
lang ekspedition for at undersøge 
gletsjere og havde slået lejr i 5.200 
meters højde. Tidligt om morgenen 


lagde en af ekspeditionens vagter 
mærke til et objekt på toppen af en 
bjergryg. 


£ISR0 

Indian Space Research Organisation 




Objektet svævede/fløj blot en 
meter over jorden og nærmede sig 
lejren langs en bjergskråning. Både 
seniorforsker Anil V. Kulkarni og 
en medarbejder greb kameraerne og 
tog adskillige fotos. 

Objektet var lille og aflangt, 
hovedsageligt hvidt og lidt over en 
meter højt. Det havde en mærkelig 
facon med vedhæng og en cylin¬ 
drisk overdel med to ballonlignende 
vedhæng. Det kom så tæt på som 
omkring 50 m fra videnskabsfol¬ 
kene, svævede lydløst i få sekunder, 
hvorefter det skød brat op i luften. 
Det steg op gennem skyerne og 
endte som en hvid prik i det kraf¬ 
tige sollys. 

Fotografierne viser uden nogen 
tvivl, at videnskabsmændene så et 
eller andet den morgen, og at de 
meget nøjagtigt rapporterede det, 
de så. Som geologen Rajesh Kalia 
sagde: 

”Det så ikke ud til at være en 
menneskeskabt genstand.” 

Videnskabsfolkene var meget 
forsigtige og troede, at det, de så, 
var menneskeskabt. De kontaktede 
forskellige videnskabelige institu¬ 
tioner for at undersøge, om der var 
sendt balloner op, og om objektet 
eventuelt kunne have været et af de 
ubemandede fly (UAV), som mili¬ 
tæret bruger. Balloner passer dog 

ikke med den facon, objektet havde 
(og dets opførsel var ikke lige, 
hvad man kunne forvente af en bal¬ 
lon), og der var heller ingen kendte 
UAV’er, der passede med objektets 
facon. Objektet fløj mod vinden, 
hvilket gjorde ballonforklaringen 
endnu mindre sandsynlig. 

Det er selvfølgeligt muligt, at 
objektet var et meget avanceret 
UAV fra det amerikanske militær, 
og at det var kommet ud af kurs. 
Observationen fandt sted i det 
fjerne, nordvestlige Indien, ikke ret 
langt fra grænsen til Pakistan. Det 
er også tæt på Kashmir, hvor der er 
grænsestridigheder mellem Pakistan 
og Indien og terrorisme udført af se¬ 
paratistbevægelser. Men objektet var 
ikke aerodynamisk som en UAV, og 
der var ingen støj fra en motor. 

1 skrivende stund er objektet sta¬ 
dig uidentificeret, selv om ekspedi¬ 
tionens videnskabsfolk gjorde, hvad 
de kunne for at identificere det sete. 

Videnskabens feltagelse? 


Det er kun ekspeditionsmedlem¬ 
mer og deres nærmeste kollegaer, 
der har interesseret sig for denne 
observation. Blandt andre viden- 
skabsmænd har der overhovedet 
ikke været den mindste interesse. 
Kulkarni er ikke blevet bedt om at 
holde foredrag om observationen 
på et videnskabligt møde. Der er 
ikke planlagt nye ekspeditioner for 
at observere objektet igen. Foto¬ 
analytikere har ikke bedt om at se 
de originale negativer og forstørre 
dem, og der er ikke gjort forsøg på 
at finde ud af, om det var et jordisk 
objekt, som udløste observationen. 

Her har vi en ufo-observation, i 
dagslys og gjort af videnskabsfolk. 
Objektet blev fotograferet (fotogra¬ 
fiet er tilsyneladende ikke offentlig¬ 
gjort/ red.) i en afstand, der gjorde 
det til en nærobservation. Vidnernes 
beskrivelser stemmer overens. Selv 
om der ikke er nogen fysiske bevi¬ 
ser, er det alligevel en sådan sag, vi 
altid drømmer om, men alligevel er 
der ingen interesse. 

Indrømmet: Observationen blev 
ikke omtalt i noget fagtidsskrift. 
Objektet var ikke stort, diskosfor- 
met eller trekantet. Det forsvandt 
ikke med en utrolig hastighed eller 
lige pludselig. Der var heller ingen 
usædvanlige påvirkninger på udstyr 
eller vidner. Der blev heller ikke re¬ 
gistreret noget liv i det lille objekt. 
Så objektet, hvad det end var, skri¬ 
ger ikke ligefrem på en ikke-jordisk 
forklaring. 


Men ud fra alle definitioner er 
objektet en ufo, og rapporten kræ¬ 
ver en forklaring. Så hvis denne 
observation ikke kan vække viden¬ 
skabens interesse, er vi så dømt til 
aldrig at få seriøs opmærksomhed 
fra det videnskabelige samfund? 

Det korte svar er: Ja, med min¬ 
dre tingene ændrer sig drastisk. 

Men er dette en fejl begået af vi¬ 
denskaben? Eller sagt på en anden 
måde, hvorfor skulle videnskaben 
være interesseret i denne obser¬ 
vation? Når spørgsmålet stilles på 
denne måde, ser svaret ud til at 
være meget indlysende: for at lære 
noget nyt om den verden, vi lever i. 
Ser man på det fra en anden vinkel, 
afslører det de praktiske forhindrin¬ 
ger, der er ved at få videnskabsfolk 
til at studere ufoer. 

Her taler vi ikke om videnskab, 
men om videnskabsmænd. Og 
vi skal ikke tale om videnskabs¬ 
mænd i en bredere forstand, men 
om videnskabsmænd i specifikke 
fagområder. Så lad os se på en lille 
liste: biokemi, geologi, psykologi, 
miljøvidenskab, zoologi, astronomi, 
matematik og antropologi. Spørg så 
dig selv: Hvad ville være interes¬ 
sant ved denne observation foren 
eller anden inden for disse områ¬ 
der? Hvad ved denne observation 
ville være værd at undersøge, så 
det kan føre til fremskridt inden for 
disse områder? 

I dette tilfælde bliver svaret mere 
indlysende. Der er intet ved denne 
nærobservation eller objektets ad¬ 
færd, som direkte har forbindelse 
til disse fagområder, eller et hvilket 
som helst andet fagområde vi kan 
komme i tanke om. En undersøgelse 
af denne rapport vil højst sandsyn¬ 
ligt ikke gavne forskningsprojekter 
inden for disse områder. Dette gæl¬ 
der helt sikkert, hvis objektet var 
en eksotisk UAV, eller hvis den var 
endnu mere eksotisk (et fremmed 
fartøj?). Det ville stadig ikke givet 
noget bidrag, med mindre vi kunne 
få fingre i selve fartøjet, eller de in¬ 
telligente væsener der stod bag. 

Der er helt sikkert videnskabs¬ 
folk inden for et af disse fagområ¬ 
der, der kan blive interesseret i en 
observation og ønske at undersøge 
den. Men hvis det sker, gør de det 
ikke for at gavne deres område (og 
så absolut ikke deres karriere!). De 
vil undersøgelse den, fordi ufo¬ 
rapporter virker fascinerende, og 
fordi det måske kan afsløre noget 
om universet eller fremmed intel¬ 
ligens. Det er bestemt gode moti¬ 
ver, men det er ikke særligt fagligt 


ansporende. Og dér ligger hunden 
begravet. Hvis videnskabsfolk ikke 
har en professionel grund til at un¬ 
dersøge en rapport, er det svært at 
bebrejde dem, at de ikke undersøger 
den. 

Dette skal ikke frikende visse 
videnskabsfolk som Donald Men- 
zel, Carl Sagan og Edward Condon 
- der alle har et ansvar for den 
fuldstændige afvisning af ufo-ob¬ 
servationer og stemplingen af ufo¬ 
forskningen som spild af tid. Hvis 
en videnskabsmand ser på ufo-bevi¬ 
serne, men så ikke behandler emnet 
ordentligt, kan vi føle os snydte, og 
vi er alle fattigere, inklusive viden¬ 
skaben. Og der har virkelig været 
interessante observationer gjort af 
videnskabsfolk, hvor man fuldstæn¬ 
dig har ignoreret de stærke beviser, 
som lader formode, at ETI er en 
mulig kilde. 

Vi skal ikke blive skuffet el¬ 
ler overrasket, når videnskabsfolk 
ikke forlader deres laboratorier og 
computere og springer ud i studiet 
af ufo-fænomenet. Folk har brug for 
en tilskyndelse til at fravige deres 
normale rutiner. Hvor utroligt det 
end lyder, så vil ufo-observationer, 
selv om de er gjort af kolleger, ikke 
motivere gennemsnitsvidenskabs¬ 
manden til at arbejde professionelt 
med emnet. 

Hvad kan så få en videnskabs¬ 
mand til at studere ufoer? Det 
samme, som får ganske almindelige 
mennesker til at blive begejstrede 
for ufoer - nemlig deres egen ob¬ 
servation. Og selv da er der ingen 
garanti for, at nogen vil foretage sig 
noget. 

□ 

Kilde: 


International UFO Reporter , Vol. 
30, No. 3, 2006/ -for & kmh 

Læsertilbud 




Frankenstein 

A/S 

Virkelighedens vanvittige videnskabsmand 


Kasper E. Nielsen: Frankenstein 
A/S - Virkelighedens vanvittige 
videnskabsnuend , Dingbat 2006, 
186 sider, indbundet og illustre¬ 
ret. Kr. 89,95 


t 4ÅR» uSERE o 

stjerneskud . 


T 1L \oen ,, f ' cer1NG 


„,munsf*n oMENE 


Gratis guide til himlen 

Mininisteriet for Videnskab, Teknologi og Udvikling 
har støttet SUFOI’s udgivelse ”Når du ser et stjerneskud 
- guide til identificering af himlens fænomener”. Du kan 
bestille et gratis eksemplar af guiden ved at bruge kuponen 
side 23. 


Sjælens vægt og Murphys lov 


En ny bog fortæller om virkelig¬ 
hedens vanvittige videnskabsfolk, 
der sagtens kan hamle op med 
deres kolleger i bøger og film. 

• I slutningen af 1 800-tallet på¬ 
stod videnskabsmanden Nikola 
Tesia, at han var i stand til at 
destruere selve Jordkloden ved 
at sprænge enorme mængder 
dynamit synkront med plane¬ 
tens frekvens. 

• I 1907 vejede en amerikanske 
læge en flok dødssyge tuber¬ 
kulosepatienter og konklude¬ 
rede, at sjælens vægt er 21,3 
gram. 

• I 1926 fik en russisk biolog 
en hemmelig ordre af Josef 
Stalin: Skaf mig en ny race af 
superstærke menneskeaber. 

• I 1948 førte et eksperiment 
med g-kræfter på en ameri¬ 
kansk luftbase til den tale¬ 
måde, der verden over er kendt 
som Murphys lov. 

• I 1966 kom en amerikansk 
forretningsmand lidt for tæt på 
en evighedsmaskine og en no¬ 
belpristager. Det kostede ham 
livet. 

• I 1971 løb et psykologiforsøg 
løbsk, da forsøgslederen i lø¬ 
bet af få dage forvandlede sig 
fra en ambitiøs forsker til en 
sadistisk fængselsinspektør. 

• I 1994 satte spejderdrengen 
David Hahn 40.000 af sine 
naboers helbred på spil, da han 
konstruerede en strålepistol 

og en lille atomreaktor af hus¬ 
holdningsremedier. 

Ovenstående er blot et lille 
udpluk af de vanvittige viden- 
skabsmænd og groteske eksperi- 


gennemskue. 


gale og den geniale videnskabs¬ 
mand er ikke altid så nemt at 


menter, som præsenteres i bogen 
”Frankenstein A/S”. 


Som fiktiv skikkelse kender 


vi den gale videnskabsmand fra 
talrige bøger, film og tegneserier, 
hvor hans projekter ofte eksplo¬ 
derer imellem hænderne på ham. 
Men i virkelighedens verden 
lever han skam også sit farefulde 
liv. Her eksperimenterer han med 
mystiske stråler, bizarre trans¬ 
plantationer og kemiske opløs¬ 
ninger. Han knuser videnskabe¬ 
lige problemer med utraditionelle 
metoder, udtænker besynderlige 
teorier og drømmer om evig hæ¬ 
der i videnskabens annaler. 

”Vi behøver ikke at besøge et 
galehus for at finde forstyrrede 
hjerner,” sagde Goethe, ”denne 
planet er selve universets sinds¬ 
sygehospital.” 

Døm selv. Men døm ikke for 
hårdt. Hvad der adskiller den 


Bogen bestilles på kuponen side 
23. 

SUFOIs Historie 1975 - 2000 


Den gennemillustrerede beretning om SUFOIs 
aktiviteter gennem mere end 25 år. Det ar¬ 
bejde, der for alvor bragte ufoer på avisernes 
forsider som et fænomen, der skulle tages al¬ 
vorligt. 


Det er 240 siders ufo-historie, foreningshistorie og personhistorie. 
Bogen er redigeret af Per Andersen, der selv har været aktiv i SUFOI 
siden 1976, herunder 12 år i den daglige ledelse. 

Bogen gennemgår i 7 omfattende kapitler ufo-sagen i Danmark. 

Mere end 150 illustrationer - de fleste i farver. Omfattende indeks. 

Komplet bogudgave (ringbind) inkl. cd: kr. 580 

SUFOI medlemmer kan købe den komplette udgave for kr. 380 


i 

SUFOIs HISTOrI 
1975-2000 


Skandinavisk UFO Information 



Bestillingskupon 

Alle materialer bestilles ved at udfylde denne kupon (eller en kopi af den). Sæt kryds ved de ønskede mate¬ 
rialer. Send kuponen til: SUFOI, Postboks 95, 6200 Åbenrå. 

Ved bestillinger på kr. 250,00 og derover fremsendes faktura. Porto/ekspeditionsgebyr er på kr. 30,00 - uan¬ 
set hvor meget du bestiller. 


Navn:_ 

Adresse: _ 

Send venligst de afkrydsede materialer: 


DANSKE BØGER 

O Universet - dødt eller levende? kr. 249,00 

O Mysterier i fortiden (+ dvd), kr. 198,00 

O Mysterier fra det overnaturlige (+ dvd), 
kr. 239,00 

O Det mystiske Danmark, kr. 269,00 
O Genfærd, grave og onde ånder, kr. 148,00 
O Hemmelige selskaber, kr. 89,00 
O Konspirationsteorier, kr. 69,95 
O Flere konspirationsteorier, kr. 69,95 
O Endnu flere konspirationsteorier, 
kr. 89,95 NYHED 

O Frankenstein A/S, kr. 89,95 NYHED 
O SUFOIs Historie 1975-2000 (bog+cd), 
kr. 580,00. (for abonnenter kr. 380,00) 

ENGELSKE BØGER 

O The AREA 51 & S-4 Handbook, kr. 259,00 
O Bad Astronomy, kr. 159,00 


O Firestorm, kr. 489,00 
O Life Beyond Planet Earth, kr. 328,00 
O Looking for Orthon, kr. 228,00 
O On this day in UFO history, kr. 175,00 
O Swamp Gas Times, kr. 255,00 
O UFOs and alien contact, kr. 270,00 

O UFOs and The National Security State, 

kr. 349,00 

DVD 

O Unidentified Flying Objects (1956), 

kr. 139,00 

PLAKATER 

O Plakat, UF O’er, farve, 80x60 cm, kr. 40,00 

O Filmplakat. Nærkontakt af Tredie Grad , 
farve, 80x120 cm, kr. 100,00 

GRATIS 

O Når du ser et stjerneskud - guide til 
identificering ar himlens fænomener 


Til det samlede beløb lægges kr. 30,00 i porto/ekspedition 



















Afsender: 

SUFOI 

Posekærvej 42 
6200 Aabenraa 


Returneres ved varig adresseændring 

DANMARK 


AFU 

Anders Liljegren 

Box 110 27 

S-600 11 Norrkobing 


Endnu flere konspirationsteorier 

Fabler fra den lukkede afdeling af virkeligheden? Eller afsløringer af magtei 
arrogance før og nu? Det er op til den enkelte at vurdere i Lars Bugges nyes 
bog om konspirationsteoriernes farverige univers. Statskup i USA? Nazister 
på ClA's lønningsliste? Giftige skyer på himlen? Glemte krigsfanger i Viet¬ 
nam? Rumteknologi i computeren? 


Vælger man at tro på blot et fåtal af de konspirationsteo¬ 
rier, der florerer, ser verden meget anderledes ud, end de 
fleste forestiller sig. I sin tredje bog om sammensværgel¬ 
ser kaster Lars Bugge lys på politiske rænkespil, histori¬ 
ske mordgåder, hemmeligheder fra Anden Verdenskrigs 
sidste dage og paranoide teorier om mikrobølgeovne og 
månebaser. 

Forfatteren betragter konspirationsteorier som histori¬ 
ens gråzone. Her udfordres de officielle sandheder, og her 
sker det en gang imellem, at den officielle udlægning må 
skrives om: 

• I århundreder var det et historisk faktum, at astrono¬ 
men Tycho Brahe døde af en sprængt blære. Men nye 
retsmedicinske prøver af Tycho Brahes hår afslører, 
at han havde indtaget en dødelig dosis kviksølv, ca. 

13 timer før han døde. Meget tyder derfor på, at den 
berømte videnskabsmand i virkeligheden blev myrdet. 
Men af hvem? 

• Så sent som i maj 2006 gennemtrævlede 40 FBI-agen- 
ter en gård i Michigan efter fagforeningsbossen Jimmy 
Hof fas lig. Heller ikke denne gang gav eftersøgningen 
noget resultat, men når og hvis Jimmy Hoffas lig en 
dag bliver lokaliseret, vil et af USA’s mest omdiskute¬ 
rede mord måske kunne opklares. 

• Også grønlandsskibet Hans Hedtofts forlis i 1953 gem¬ 
mer på en række uopklarede spørgsmål: Hvorfor sank 
landets mest sikre skib i løbet af få minutter på sin 
jomfrurejse? Hvorfor blev en rapport om grønlands¬ 
sejlads hemmeligholdt? Hvad kendte grønlandsminister 
Johannes Kjærbøl til sagen? Og hvorfor blev et han¬ 
delsskib som Hans Hedtoft udstyret med luftværnska¬ 
noner? 

Alle tre er historier, der kan rumme kimen til en revur¬ 
dering af historiebøgerne. Andre af bogens konspirations¬ 
teorier derimod, rummer snarere kimen til en revurdering 
af ophavsmændenes dømmekraft. Men døm selv. 



Lars Bugge: Endnu flere konspirationsteorier - 40 gåde¬ 
fulde sammensværgelser, Dingbat 2006, 184 sider, ind¬ 
bundet og illustreret. Kr. 89,95 


I samme serie er udkommet: 

Lars Bugge: Konspirationsteorier (2003) 

Lars Bugge: Flere konspirationsteorier (2004) 
Klaus Aarsleff: Hemmelige selskaber (2005) 
Kasper E. Nielsen: Frankenstein A/S (2006) 

Bøgerne kan bestilles på kuponen side 23 


□ 






